text:
Kodi Mukudziwa?
Kodi Ayuda a m’nthawi ya atumwi ankatsatira mwambo wotani poika maliro?
Ayuda ankaika maliro mwamsanga ndipo nthawi zambiri ankaika tsiku lomwelo. Panali zifukwa ziwiri zimene ankachitira zimenezi. Choyamba, munthu akamwalira sankachedwa kuwonongeka chifukwa nyengo ya ku Middle East ndi yotentha kwambiri. Chachiwiri, pa nthawiyo anthu ankaona kuti kuika munthu patatha masiku angapo, kunali kusalemekeza munthuyo komanso achibale ake.
M’Mauthenga Abwino komanso m’buku la Machitidwe, muli nkhani zinayi zonena za maliro amene anaikidwa tsiku lomwelo. (Mateyu 27:57-60; Machitidwe 5:5-10; 7:60–8:2) Zaka zambiri m’mbuyomo, Rakele, mkazi wa Yakobo anamwalira Yakobo ndi banja lake ali pa ulendo. Yakobo sanabwerere kukaika malirowo. Iye anangoika mkazi wakeyo kuphanga “ali m’njira popita . . . ku Betelehemu.”—Genesis 35:19, 20, 27-29.
Nkhani za m’Baibulo zokhudza kuika maliro zimasonyeza kuti Ayuda ankachita zambiri pokonzekera kuika munthu m’manda. Achibale a womwalirayo komanso anzake ankasambitsa thupi lake, kulidzoza mafuta onunkhira kenako n’kulikulunga mu nsalu. (Yohane 19:39, 40; Machitidwe 9:36-41) Anthu okhala pafupi komanso anthu ena ankabwera kudzalira malirowo komanso kudzapepesa banja lofedwalo.—Maliko 5:38, 39.
Kodi Yesu anaikidwa m’manda mofanana ndi mmene Ayuda ankaikira maliro?
Ayuda ambiri ankaika maliro kuphanga lamiyala ndipo ankachita kulisema kuti likhale manda. Miyala yotereyi inkapezeka yambiri ku Isiraeli. Ayuda ankachita zimenezi potsatira zimene makolo awo akale ankachita. Abulahamu, Sara, Isaki, Yakobo ndi ena anaikidwa m’phanga la Makipela pafupi ndi Heburoni.—Genesis 23:19; 25:8, 9; 49:29-31; 50:13.
Yesu anaikidwa m’manda akuphanga ochita kusemedwa. (Maliko 15:46) Nthawi zambiri manda oterewa ankakhala ndi khomo laling’ono. M’katimo, ankakonzamo malo ooneka ngati mashelefu ndipo munthu wa m’banjalo akamwalira ankaikidwa m’mashelefumo. Ayuda a m’nthawi ya Yesu ankati thupi la munthu womwalirayo likawola, ankasonkhanitsa mafupa ake n’kuwaika m’bokosi lopangidwa ndi mwala. Izi zinkathandiza kuti pazipezeka malo oti adzaike maliro ena m’tsogolo.
Chilamulo cha Mose chinkaletsa Ayuda kuchita mwambo wa maliro pa tsiku la Sabata. Popeza Yesu anamwalira kutatsala maola atatu kuti tsiku la Sabata liyambe, Yosefe wa ku Arimateya ndi anthu ena anamuika m’manda popanda kuchita mwambo wonse wa maliro. (Luka 23:50-56) Chifukwa cha zimenezi, mabwenzi ena a Yesu anapita kumanda ake tsiku la Sabata litatha n’cholinga choti akamalizitse mwambo woika maliro ake.—Maliko 16:1; Luka 24:1.


c: text/html

text:
Yehova Ndi Mnzathu Weniweni
“[Abulahamu] anatchedwa ‘bwenzi la Yehova.’”—YAK. 2:23
1. Popeza tinalengedwa m’chifaniziro cha Mulungu, kodi timatha kuchita zinthu ziti?
ANA ambiri amafanana ndi makolo awo ndipo si zachilendo kumva anthu akunena kuti: “Uyutu anatengera bambo ake.” Atate wathu wakumwamba, Yehova, ndi amene anatipatsa moyo. (Sal. 36:9) Choncho tinganene kuti ndife ana ake ndipo timafanana naye m’njira zina. Popeza tinalengedwa m’chifaniziro chake, timatha kuganiza, kuzindikira zinthu ndiponso kukhala pa ubwenzi ndi anthu anzathu.—Gen. 1:26.
2. Kodi ubwenzi ndi Yehova umatheka pa zifukwa ziti?
2 Yehova akhoza kukhala Mnzathu weniweni. Ubwenzi umenewu umatheka chifukwa chakuti iye amatikonda. Koma ifenso timafunika kumukhulupirira ndiponso kukhulupirira Mwana wake. Yesu ananena kuti: “Mulungu anakonda kwambiri dziko mwakuti anapereka Mwana wake wobadwa yekha, kuti aliyense wokhulupirira iye asawonongeke, koma akhale ndi moyo wosatha.” (Yoh. 3:16) Pali anthu ambiri omwe anali mabwenzi a Yehova ndipo m’nkhaniyi tikambirana awiri.
“BWENZI LANGA ABULAHAMU”
3, 4. Pa nkhani yokhala pa ubwenzi ndi Yehova, kodi Abulahamu anasiyana bwanji ndi Aisiraeli?
3 Yehova anatchula kholo la Aisiraeli kuti “bwenzi langa Abulahamu.” (Yes. 41:8) Lemba la 2 Mbiri 20:7 limasonyezanso kuti Abulahamu anali bwenzi la Mulungu. Kodi Abulahamu anatani kuti akhalebe pa ubwenzi wabwino ndi Mlengi wake? Iye anali ndi chikhulupiriro.—Gen. 15:6; werengani Yakobo 2:21-23.
4 Poyamba, Yehova analinso Atate ndiponso Bwenzi la ana a Abulahamu, omwe anadzakhala mtundu wa Isiraeli. Koma n’zomvetsa chisoni kuti ubwenziwu unasokonekera. Izi zinachitika chifukwa chakuti Aisiraeliwo anasiya kukhulupirira malonjezo a Yehova.
5, 6. (a) Kodi munatani kuti muyambe kukhala pa ubwenzi ndi Yehova? (b) Kodi tingachite bwino kudzifunsa mafunso ati?
5 Mukamaphunzira zambiri zokhudza Yehova, chikhulupiriro chanu chimalimba komanso mumayamba kumukonda kwambiri. Ganizirani zimene zinachitika kuti mukhale pa ubwenzi ndi Mulungu. Choyamba, munazindikira kuti Mulungu ndi Munthu weniweni amene mukhoza kukhala naye pa ubwenzi wabwino. Munaphunziranso kuti tonsefe timabadwa ndi uchimo chifukwa cha kusamvera kwa Adamu. Munazindikiranso kuti anthu m’dzikoli ndi otalikirana ndi Mulungu. (Akol. 1:21) Kenako munazindikira kuti Atate wathu wakumwamba sali kutali ndi ife koma amatikonda ndiponso kutiganizira. Mutaphunzira za nsembe ya dipo ya Yesu n’kumaikhulupirira, munayamba kukhala pa ubwenzi ndi Mulungu.
6 Panopa tonsefe tingachite bwino kudzifunsa kuti: ‘Kodi ubwenzi wanga ndi Mulungu ukulimba? Kodi tsiku lililonse ndimasonyeza kuti ndimadalira, kukhulupirira ndiponso kukonda Yehova kuposa kale?’ Munthu wina wakale amene anali pa ubwenzi wolimba ndi Yehova anali Gidiyoni. Tiyeni tikambirane tsopano chitsanzo chake ndi kuona zimene tikuphunzirapo.
“YEHOVA NDI MTENDERE”
7-9. (a) Kodi n’chiyani chinachitikira Gidiyoni, ndipo zotsatira zake zinali zotani? (Onani chithunzi patsamba 21.) (b) Kodi tingatani kuti tikhale pa ubwenzi ndi Yehova?
7 Gidiyoni amene anali woweruza, anatumikira Yehova m’nthawi yovuta kwambiri mtundu wa Isiraeli utalowa m’Dziko Lolonjezedwa. Chaputala 6 cha buku la Oweruza chimanena kuti mngelo wa Yehova anakumana ndi Gidiyoni ku Ofira. Pa nthawiyo, Amidiyani amene ankakhala pafupi ndi Aisiraeli ankawavutitsa. N’chifukwa chake Gidiyoni sankapunthira tirigu poonekera, koma moponderamo mphesa kuti asavutike kumubisa. Iye anadabwa mngelo atamuonekera n’kumunena kuti “munthu wolimba mtima ndi wamphamvuwe.” Ndiyeno Gidiyoni anafunsa ngati Yehova, amene anapulumutsa Aisiraeli ku Iguputo, angawathandizedi pa nthawiyi. Mngelo amene ankaimira Mlengi, anamutsimikizira kuti Yehova amuthandiza.
8 Gidiyoni ankakayikira kuti angathe ‘kupulumutsa Isiraeli m’manja mwa Amidiyani.’ Ndiyeno Yehova anamuuza mosapita m’mbali kuti: “Popeza ndidzakhala ndi iwe, udzaphadi Amidiyani ngati kuti ukupha munthu mmodzi.” (Ower. 6:11-16) Koma Gidiyoni ankafuna umboni wotsimikizira zimenezi, choncho anapempha Yehova kuti amupatse chizindikiro. M’nkhaniyi, n’zoonekeratu kuti Gidiyoni ankaona kuti Yehova ndi Munthu weniweni.
9 Zimene zinachitika pambuyo pake zinalimbitsa chikhulupiriro cha Gidiyoni ndiponso ubwenzi wake ndi Mulungu. Iye anaphikira mngeloyo chakudya ndipo mngeloyo anakhudza chakudyacho ndi ndodo yake n’kuchipsereza mozizwitsa. Izi zinathandiza Gidiyoni kudziwa kuti mngeloyo anatumidwadi ndi Yehova. Iye anachita mantha, ndipo ananena kuti: “Kalanga ine Yehova, Ambuye Wamkulu Koposa! Ndaonana ndi mngelo wa Yehova maso ndi maso.” (Ower. 6:17-22) Kodi zimenezi zinasokoneza ubwenzi wa Gidiyoni ndi Mulungu wake? Ayi, koma zinamuthandiza kuti am’dziwe bwino Yehova n’kumamasuka naye. Tikudziwa zimenezi chifukwa cha dzina lakuti “Yehova-salomu,” limene Gidiyoni anapatsa guwa lansembe limene anamanga pamalowo. Dzinali limatanthauza kuti “Yehova Ndi Mtendere.” (Werengani Oweruza 6:23, 24; mawu a m’munsi) Nafenso tikamaganizira mozama zimene Yehova akutichitira tsiku ndi tsiku, timaona kuti iye ndi Mnzathu weniweni. Tikamapemphera pafupipafupi, timakhala ndi mtendere mumtima ndipo ubwenzi wathu ndi Mulungu umalimba.
NDANI ANGAKHALE ‘MLENDO M’CHIHEMA CHA YEHOVA’?
10. Malinga ndi Salimo 15:3, 5, kodi Yehova amafuna kuti tizichita chiyani ngati tikufuna kuti akhale mnzathu?
10 Koma pali zinthu zina zimene tiyenera kuchita kuti Yehova akhale Mnzathu weniweni. Nyimbo ya Davide pa Salimo 15 imasonyeza zimene tiyenera kuchita kuti tikhale ‘mlendo m’chihema cha Yehova,’ kapena kuti bwenzi lake. (Sal. 15:1) Tiyeni tikambirane zinthu ziwiri zimene tiyenera kuchita. Tiyenera kupewa miseche komanso tiyenera kuchita zinthu moona mtima nthawi zonse. Pa mfundo ziwirizi, David ananena kuti munthu amene angakhale mlendo m’chihema cha Yehova “sanena miseche ndi lilime lake. . . . Ndipo salandira chiphuphu kuti akhotetse mlandu wa munthu wosalakwa.”—Sal. 15:3, 5.
11. N’chifukwa chiyani tiyenera kupewa miseche?
11 Mu salimo lina, Davide ananena kuti: “Tetezani lilime lanu ku zinthu zoipa.” (Sal. 34:13) Munthu akalephera kutsatira malangizo amenewa, amasokoneza ubwenzi wake ndi Atate wathu wakumwamba yemwe ndi wolungama. Tisaiwale kuti miseche ndi khalidwe la Satana, yemwe ndi mdani wamkulu wa Yehova. Ndipo dzina lakuti “Mdyerekezi” linamasuliridwa ku mawu achigiriki amene amatanthauza “woneneza.” Choncho kuti tikhalebe pa ubwenzi ndi Yehova, tiyenera kusamala kwambiri polankhula za anthu ena. Tiziyesetsa kuchita zimenezi makamaka ponena za oyang’anira mumpingo.—Werengani Aheberi 13:17; Yuda 8.
12, 13. (a) N’chifukwa chiyani tiyenera kuchita zinthu zonse moona mtima? (b) Kodi chimachitika n’chiyani tikakhala oona mtima?
12 Atumiki a Yehova amadziwika ndi kuchita zinthu moona mtima osati kudyera ena masuku pamutu. Mtumwi Paulo analemba kuti: “Pitirizani kutipempherera, pakuti tikukhulupirira kuti tili ndi chikumbumtima choona, popeza tikufuna kuchita zinthu zonse moona mtima.” (Aheb. 13:18) Akhristufe timafunitsitsa “kuchita zinthu zonse moona mtima,” choncho timapeweratu kulima Akhristu anzathu pamsana. Mwachitsanzo, ngati talemba ntchito abale athu timawachitira zinthu mwachilungamo komanso kuwapatsa malipiro amene tinagwirizana. Timayesetsa kuchita zinthu moona mtima ndi anthu amene akutigwirira ntchito komanso anthu ena onse. Tikalembedwanso ntchito ndi Mkhristu mnzathu, timapewa mtima wofuna kuti azitichitira zinthu zina mwapadera.
13 Anthu ambiri m’dzikoli amayamikira Mboni za Yehova. Mwachitsanzo, bwana wa kampani ina yaikulu ya zomangamanga anaona kuti a Mboni za Yehova akanena zinthu zimakhala zomwezo. Iye anati: “A Mboninu nthawi zonse tikapangana zinthu, simusintha.” (Sal. 15:4) Kuchita zinthu moona mtima kumathandiza kuti tikhalebe pa ubwenzi wabwino ndi Yehova. Zimathandizanso kuti Atate wathu wakumwamba atamandidwe.
THANDIZANI ENA KUTI AKHALE MABWENZI A YEHOVA
14, 15. Kodi mu utumiki tingathandize bwanji anthu kuti akhale mabwenzi a Yehova?
14 Anthu ambiri amene timakumana nawo mu utumiki amakhulupirira zoti kuli Mulungu koma samuona ngati Mnzawo weniweni. Kodi tingawathandize bwanji? Tiyeni tiganizire malangizo amene Yesu anapatsa ophunzira ake 70 amene anawatumiza awiriawiri kuti akalalikire. Iye anati: “Mukafika panyumba, choyamba muzinena kuti, ‘Mtendere ukhale panyumba pano.’ Ndipo ngati pakhomopo pali munthu wokonda mtendere, mtendere wanu udzakhala pa iye. Koma ngati palibe, udzabwerera kwa inu.” (Luka 10:5, 6) Tikamalankhula ndi anthu mokoma mtima, iwo angafune kumvetsera uthenga wathu. Zimenezi zingathandizenso kuti anthu otsutsa asamadane nafe ndiponso kuti adzamvetsere pa nthawi ina.
15 Timalankhulabe mwamtendere ndiponso mokoma mtima kwa anthu amene amakhulupirira kwambiri chipembedzo chonyenga kapena amene amatsatira miyambo yosemphana ndi Malemba. Timalandiranso bwino anthu amene afika ku misonkhano yathu. N’kutheka kuti anthuwa sakusangalala ndi zimene zikuchitika m’dzikoli ndipo akufunitsitsa kuphunzira za Mulungu wathu. M’nkhani zakuti “Baibulo Limasintha Anthu” muli zitsanzo zambiri za anthu oterewa.
TIMAGWIRA NTCHITO LIMODZI NDI MNZATHU WENIWENI
16. Kodi tingatani kuti tikhale mabwenzi a Yehova komanso “antchito anzake”?
16 Kawirikawiri, anthu amene amagwira ntchito limodzi amagwirizana kwambiri. Atumiki onse amene anadzipereka kwa Yehova ali ndi mwayi wokhala mabwenzi ake komanso “antchito anzake.” (Werengani 1 Akorinto 3:9.) Tikamalalikira ndi kuphunzitsa anthu Baibulo, timamvetsa bwino kwambiri makhalidwe osangalatsa a Atate wathu wakumwamba. Timaona mmene mzimu wake woyera umatithandizira kuti tizigwira bwino ntchito yolalikira uthenga wabwino.
17. Kodi chakudya chauzimu chimene timalandira pa misonkhano ikuluikulu chimasonyeza bwanji kuti Yehova ndi Mnzathu?
17 Tikamachita zambiri pa ntchito yolalikira, timalimbitsa ubwenzi wathu ndi Yehova. Mwachitsanzo, timaona zimene iye amachita polepheretsa zolinga za anthu otsutsa. M’zaka zapitazi, taonanso bwino zimene Mulungu akuchita potitsogolera. Akutipatsa chakudya chauzimu chamwanaalirenji. Misonkhano ikuluikulu imasonyeza kuti Atate wathu ndi wachikondi ndipo amadziwa mavuto athu ndi zofuna zathu. Banja lina linalemba kalata yoyamikira msonkhano wina. Iwo analemba kuti: “Msonkhanowu watilimbikitsa kwabasi. Taona kuti Yehova amatikonda kwambiri, aliyense payekha, ndipo amafuna kuti zinthu zitiyendere bwino.” Banja lina lochokera ku Germany litapita ku msonkhano wachigawo wapadera ku Ireland, linayamikira kuti abale kumeneko anawalandira ndi kuwasamalira bwino. Iwo ananenanso kuti: “Koma tikuthokoza kwambiri Yehova ndi Mfumu yathu Yesu Khristu. Iwo atiitana kuti tikhale m’gulu logwirizana kwambiri padziko lonse. Sikuti timangonena kuti ndife ogwirizana, koma tsiku ndi tsiku timasangalala ndi mgwirizano umenewu. Zimene taona pa msonkhano wachigawo wapadera umenewu, zidzatithandiza kuti nthawi zonse tizikumbukira mwayi wapadera umene tili nawo wotumikira Mulungu wathu wamkulu limodzi ndi abale athu.”
ANTHU AMENE AMAGWIRIZANA AMALANKHULANA
18. Kodi tiyenera kudzifunsa mafunso ati pa nkhani yolankhulana ndi Yehova?
18 Anthu amagwirizana kwambiri ngati amalankhulana. Masiku ano, anthu amakonda kutumizirana mameseji kapena kucheza pa Intaneti. Ndiyeno funso ndi lakuti, Kodi ifeyo timakondanso kulankhulana ndi Yehova, yemwe ndi Mnzathu weniweni? N’zoona kuti iye ndi “Wakumva pemphero.” (Sal. 65:2) Koma kodi ifeyo timalankhula naye pafupipafupi?
19. Kodi pali thandizo liti ngati timasowa chonena pofotokozera Atate wathu wakumwamba mmene tikumvera mumtima?
19 Atumiki ena a Mulungu zimawavuta kufotokoza maganizo awo kapena mmene akumvera mumtima mwawo. Komatu Yehova amafuna kuti tizifotokoza zimenezi tikamapemphera. (Sal. 119:145; Maliro 3:41) Koma ngati tikusowa chonena m’pemphero sitiyenera kuda nkhawa chifukwa thandizo lilipo. Paulo anauza Akhristu a ku Roma kuti: “Pakuti chimene tiyenera kupempherera monga mmene tiyenera kupemphera sitikuchidziwa, koma mzimu umachonderera m’malo mwathu ndi madandaulo amene sitinathe kuwafotokoza. Koma iye amene amasanthula mitima amadziwa zimene mzimu ukutanthauza, chifukwa umachonderera m’malo mwa oyera mogwirizana ndi chifuniro cha Mulungu.” (Aroma 8:26, 27) Kuganizira mawu a m’mabuku a m’Baibulo monga Yobu, Masalimo ndi Miyambo kungatithandize kuti tizipeza zonena pofotokozera Yehova mmene tikumvera mumtima mwathu.
20, 21. Kodi mawu a Paulo pa Afilipi 4:6, 7 ndi olimbikitsa bwanji?
20 Ngati vuto linalake likutisowetsa mtendere, tiyenera kutsatira malangizo amene Paulo anauza Afilipi. Iye anati: “Musamade nkhawa ndi kanthu kalikonse, koma pa chilichonse, mwa pemphero ndi pembedzero, pamodzi ndi chiyamiko, zopempha zanu zidziwike kwa Mulungu.” Tikafotokoza mavuto athu kwa Yehova, yemwe ndi Mnzathu weniweni, timayamba kumva bwino mumtima. Tikutero chifukwa chakuti Paulo anapitiriza kuti: “Mukatero, mtendere wa Mulungu umene umaposa kuganiza mozama kulikonse, udzateteza mitima yanu ndi maganizo anu mwa Khristu Yesu.” (Afil. 4:6, 7) Choncho tiyeni tizipemphera nthawi zonse kuti “mtendere wa Mulungu” uziteteza mitima yathu ndi maganizo athu.
21 Kupemphera kumatithandiza kukhala pa ubwenzi ndi Yehova. Choncho tiyeni ‘tizipemphera mosalekeza.’ (1 Ates. 5:17) Zimene taphunzira m’nkhani ino ziyenera kutithandiza kulimbitsa kwambiri ubwenzi wathu ndi Mulungu komanso kukhala ndi mtima wofuna kutsatira mfundo zake zolungama. Tiyeninso tizipeza nthawi yoganizira madalitso amene tili nawo chifukwa chakuti Yehova ndi Atate wathu, Mulungu wathu komanso Mnzathu weniweni.

robotstxt: allowed

filter: keep


text:
Tisalole Chilichonse Kutisokoneza Potumikira Yehova
‘Mariya ankamvetsera mawu a Yesu koma Marita anatanganidwa ndi ntchito zochuluka.’—LUKA 10:39, 40.
NYIMBO: 94, 134
1, 2. Kodi n’chifukwa chiyani Yesu ankakonda Marita, nanga n’chiyani chikusonyeza kuti Maritayo sanali wangwiro?
KODI n’chiyani chimabwera m’maganizo mwanu mukamva za Marita? Baibulo limanena kuti Yesu ankakonda Marita. Koma sikuti ndi mayi yekhayu amene Yesu ankagwirizana naye. Iye ankakonda ndiponso kulemekeza azimayi ena monga amayi ake komanso Mariya yemwe anali mchemwali wake wa Marita. (Yoh. 11:5; 19:25-27) Koma kodi n’chifukwa chiyani Yesu ankakonda Marita?
2 Iye ankamukonda kwambiri chifukwa chakuti ankalandira bwino alendo, anali wakhama komanso ankakonda kwambiri Mulungu. Marita ankakhulupirira kwambiri zimene Yesu ankaphunzitsa ndipo sankakayikira kuti Yesu ndi Mesiya wolonjezedwa. (Yoh. 11:21-27) Koma Marita sanali wangwiro ndipo ankalakwitsa zinthu zina. Tsiku lina Yesu atapita kunyumba kwawo, Marita anakhumudwa ndi zimene Mariya anachita ndipo anauza Yesu kuti: “Ambuye, kodi sizikukukhudzani kuti m’bale wangayu wandilekerera ndekha ntchito? Tamuuzani kuti andithandize.” (Werengani Luka 10:38-42.) Kodi tingaphunzire chiyani pa zimene zinachitikazi?
MARITA ANATANGANIDWA
3, 4. (a) N’chifukwa chiyani Yesu ananena kuti Mariya anasankha “chinthu chabwino”? (Onani chithunzi patsamba 18.) (b) Kodi Yesu anathandiza bwanji Marita?
3 Yesu anayamikira kwambiri kuti Marita ndi Mariya anamulandira bwino ndipo anayamba kuwaphunzitsa zinthu zokhudza Mulungu. Mariya “anakhala pansi pafupi ndi Ambuye n’kumamvetsera mawu awo.” Yesu ayenera kuti akanayamikira Marita ngati akanakhalaponso n’kumamumvetsera.
4 Koma m’malomwake, Marita anatanganidwa ndi kukonza chakudya ndiponso kuchita zinthu zina n’cholinga choti Yesu asangalale. Ndiyeno ataona kuti Mariya sakumuthandiza anayamba kudandaula. Yesu anaona kuti Marita akukonza zinthu zambiri ndipo anamuuza mokoma mtima kuti: “Marita, Marita, ukuda nkhawa ndiponso kutanganidwa ndi zinthu zambiri.” Kenako anamuuza kuti akhoza kungokonza zinthu zochepa kuti adye. Atatero, anayamikira Mariya ponena kuti: “Mariya wasankha chinthu chabwino kwambiri, ndipo sadzalandidwa chinthu chimenechi.” N’kutheka kuti Mariya akanaiwala mwamsanga zimene anadya tsikulo koma sakanaiwala mpaka kalekale zimene Yesu ananena pomuyamikira komanso zimene anamuphunzitsa. Zikuonekanso kuti Marita anamvera malangizo a Yesu ndipo ankayesetsa kutumikira Yehova mokhulupirika pa moyo wake wonse. Tikutero chifukwa chakuti patapita zaka zoposa 60, mtumwi Yohane ananena kuti: “Yesu anali kukonda onsewa, Marita ndi m’bale wake.”—Yoh. 11:5.
5. (a) N’chifukwa chiyani tiyenera kusamala kwambiri masiku ano kuti tisasokonezedwe? (b) Kodi tikambirana funso liti?
5 Kodi nanga masiku ano palinso zinthu zimene zingatisokoneze? Nsanja ya Olonda ya September 15, 1958 inalimbikitsa Akhristu kuti asalole kuti azisokonezedwa ndi zinthu zamakono akamatumikira Yehova. Pa nthawiyo, zinthu zatsopano zinkatuluka tsiku lililonse ngati mmenenso zilili masiku ano. Kunali zinthu zambiri monga magazini, mawailesi, mafilimu ndi ma TV. Nsanja ya Olonda imeneyo inanenanso kuti mapeto akamayandikira “zinthu zimene zingatisokoneze zizichulukirachulukira.” Zimenezi ndi zoonadi chifukwa masiku ano pali zinthu zambiri zimene zingatisokoneze. Ndiyeno funso n’kumati: Kodi tingatani kuti tikhale ngati Mariya n’kumapewa kusokonezedwa potumikira Yehova?
TISAMASOKONEZEDWE NDI ZINTHU ZA M’DZIKOLI
6. N’chiyani chikusonyeza kuti anthu a Yehova amagwiritsa ntchito bwino zinthu zamakono polalikira?
6 Anthu a Yehova amayesetsa kugwiritsa ntchito zinthu zamakono polalikira uthenga wabwino. Mwachitsanzo, nkhondo yoyamba ya padziko lonse isanayambe komanso ili mkati, ankaonetsa filimu yotchedwa “Sewero la Pakanema la Chilengedwe.” Anthu ambiri analimbikitsidwa ndi filimuyi chifukwa chakuti kumapeto kwake inkasonyeza kuti mu Ulamuliro wa Zaka 1,000 wa Yesu mudzakhala mtendere wochuluka. Kenako uthenga wa Ufumu unayamba kulalikidwa pa wailesi ndipo anthu ambiri padzikoli ankaumva. Masiku anonso, anthu a Yehova amagwiritsa ntchito makompyuta ndi Intaneti kuti uthenga wabwino ufike paliponse ngakhale m’madera akutali kwambiri.
7. (a) Kodi chingachitike n’chiyani ngati timagwiritsa ntchito kwambiri zinthu za m’dzikoli? (b) Kodi tiyenera kusamala kwambiri ndi chiyani? (Onani mawu am’munsi.)
7 Baibulo limatichenjeza kuti sitiyenera kugwiritsa ntchito kwambiri zinthu za m’dzikoli. (Werengani 1 Akorinto 7:29-31.) Pali zinthu zina zomwe si zolakwika koma zikhoza kuchititsa Mkhristu kutaya nthawi yambiri. Mwachitsanzo, ena amakonda kuchita zinthu zosangalatsa monga kuwerenga mabuku, kuonera TV, kupita koyenda, kuyendayenda m’mashopu ndiponso kusakasaka zipangizo zamakono. Ena amangokhalira kucheza pa Intaneti kapena kutumizirana mauthenga, pomwe ena amatanganidwa kufufuza nkhani zatsopano kapena zotsatira za masewera enaake. * (Mlal. 3:1, 6) Kupanda kusamala, zinthu zosafunika kwenikweni zikhoza kutilepheretsa kuchita zinthu zofunika kwambiri zokhudza kulambira Mulungu.—Werengani Aefeso 5:15-17.
8. N’chifukwa chiyani sitiyenera kukonda kwambiri zinthu za m’dzikoli?
8 Satana amagwiritsa ntchito zinthu za m’dzikoli pofuna kutikopa ndiponso kutisokoneza. Zimenezi zinkachitika m’nthawi ya atumwi koma zikuchitika kwambiri masiku ano. (2 Tim. 4:10) Choncho tiyenera kutsatira malangizo akuti: “Musamakonde . . . zinthu za m’dziko.” Tikamayesetsa nthawi zonse kutsatira malangizo amenewa, sitingasokonezedwe ndipo tizikonda kwambiri Mulungu. Izi zidzatithandiza kuchita chifuniro cha Mulungu n’kupitiriza kukhala naye pa ubwenzi wolimba.—1 Yoh. 2:15-17.
DISO LANU LIZILUNJIKA PA CHINTHU CHIMODZI
9. Kodi Yesu anauza ophunzira ake kuti azichita chiyani ndipo iye anapereka chitsanzo chotani pa nkhaniyi?
9 Malangizo achikondi amene Yesu anauza Marita anali ogwirizana kwambiri ndi zimene iye ankachita komanso kuphunzitsa. Mwachitsanzo, iye anauza ophunzira ake kuti diso lawo lizilunjika pa chinthu chimodzi n’cholinga choti azitumikira Yehova popanda kusokonezedwa. (Werengani Mateyu 6:22, 33.) Yesu sankatanganidwa ndi zinthu zambiri. Paja iye analibe nyumba kapena malo.—Luka 9:58; 19:33-35.
10. Kodi Yesu anapereka chitsanzo chotani?
10 Yesu sankalola chilichonse kumusokoneza pa ntchito yolalikira. Mwachitsanzo, atangoyamba ntchito yake anaphunzitsa anthu ambiri komanso kuchita zozizwitsa ku Kaperenao. Ndiyeno anthu a mumzindawo anamuuza kuti asachoke. Koma iye anayankha kuti: “Ndiyenera kukalengeza uthenga wabwino wa ufumu wa Mulungu kumizinda inanso, chifukwa ndi zimene anandituma kudzachita.” (Luka 4:42-44) Yesu ankayenda mitunda italiitali kukalalikira ndi kuphunzitsa uthenga wabwino kwa anthu ambiri ku Palesitina. Ngakhale kuti anali wangwiro, nthawi zina ankatopa ndipo ankafuna kupuma chifukwa chogwira kwambiri ntchito yolalikira.—Luka 8:23; Yoh. 4:6.
11. (a) Kodi Yesu anayankha bwanji munthu amene anadandaula za m’bale wake? (b) Kodi Yesu anachenjeza anthu kuti apewe chiyani?
11 Tsiku lina Yesu akuphunzitsa zimene ophunzira ake angachite akamatsutsidwa, munthu wina anamudula mawu n’kunena kuti: “Mphunzitsi, mundiuzireko m’bale wanga kuti andigawireko cholowa.” Koma Yesu sanalole kuti nkhani yawoyi imusokoneze ndipo anamuyankha kuti: “Munthu iwe, ndani anandiika ine kukhala woweruza kapena wogawa chuma chanu?” Atatero, Yesu anapitiriza kuphunzitsa anthuwo ndipo anawachenjeza kuti sayenera kulola mtima wofuna zinthu zambiri kuwasokoneza potumikira Mulungu.—Luka 12:13-15.
12, 13. (a) N’chifukwa chiyani Agiriki ena ankafuna kukumana ndi Yesu? (b) Kodi Yesu anachita chiyani kuti asasokonezedwe?
12 Kutangotsala masiku ochepa kuti aphedwe, Yesu anali ndi nkhawa. (Mat. 26:38; Yoh. 12:27) Iye ankayembekezera kuzengedwa mlandu wochititsa manyazi komanso kuphedwa mwankhanza. Koma ankadziwanso kuti anali ndi ntchito yambiri yoti agwire asanaphedwe. Chitsanzo ndi zimene zinachitika Lamlungu pa Nisani 9 mu 33 C.E. Mogwirizana ndi ulosi, Yesu analowa mumzinda wa Yerusalemu atakwera bulu ndipo khamu la anthu linayamba kumutamanda kuti iye wabwera “monga Mfumu m’dzina la Yehova.” (Luka 19:38) Tsiku lotsatira, Yesu analowa m’kachisi n’kuthamangitsa anthu amene ankachita malonda n’kumadyera masuku pamutu Ayuda anzawo.—Luka 19:45, 46.
13 Anthu ena amene anabwera kudzachita nawo Pasika ku Yerusalemu anali Agiriki ndipo anachita chidwi ndi zimene Yesu anachita. Iwo anapempha Filipo kuti akonze zoti adzakumane ndi Yesu. Koma Yesu sanalole zimenezo podziwa kuti pali zinthu zofunika kwambiri zimene ankayenera kuchita. Iye sankafuna kusangalatsa anthu n’cholinga choti adzamuteteze pa nthawi imene adani a Mulungu azidzafuna kumupha. Choncho Yesu anakumbutsa ophunzira ake kuti watsala pang’ono kuphedwa ndipo anati: “Aliyense wokonda moyo wake akuuwononga, koma wodana ndi moyo wake m’dziko lino akuusungira moyo wosatha.” M’malo mopita kukakumana ndi Agirikiwo, iye analimbikitsa ophunzira ake kuti azimutsanzira ndipo anati: “Aliyense wonditumikira ine, Atate adzamulemekeza.” Filipo ayenera kuti anakauza Agirikiwo mawu olimbikitsawa.—Yoh. 12:20-26.
14. Perekani zitsanzo zosonyeza kuti Yesu ankapezanso nthawi yochita zinthu zina.
14 N’zoona kuti Yesu sankafuna kusokonezedwa pa ntchito yolalikira koma ankapezanso nthawi yochita zinthu zina. Mwachitsanzo, iye anapita ku ukwati wina ndipo anasandutsa madzi kukhala vinyo n’cholinga choti anthu asangalale. (Yoh. 2:2, 6-10) Ankapitanso kukacheza ndiponso kukadya kunyumba kwa anzake komanso kwa anthu ena amene ankafuna kuphunzira. (Luka 5:29; Yoh. 12:2) Koma chofunika kwambiri n’chakuti iye ankapeza nthawi yopemphera, kusinkhasinkha komanso kupuma.—Mat. 14:23; Maliko 1:35; 6:31, 32.
“TIVULE CHOLEMERA CHILICHONSE”
15. Kodi Paulo anapereka malangizo otani ndipo iye anatsatira bwanji malangizowo?
15 Mtumwi Paulo anayerekezera Akhristu ndi anthu othamanga pa mpikisano ndipo analemba kuti: ‘Tiyeni tivule cholemera chilichonse.’ (Werengani Aheberi 12:1.) Paulo ankachita zinthu mogwirizana ndi zimene ananenazi. Mwachitsanzo, iye anali ndi mwayi wokhala mtsogoleri wachiyuda ndipo akanalemera komanso kutchuka. Koma anasiya zonsezi n’cholinga chakuti aike maganizo ake pa “zinthu zofunika kwambiri.” Ankalalikira mwakhama m’madera osiyanasiyana monga ku Siriya, Asia Minor, Makedoniya komanso ku Yudeya. Iye ankaganizira kwambiri mphoto imene adzalandire kumwamba, moti analemba kuti: “Ndikuiwala zinthu zakumbuyo ndipo ndikuyesetsa kuti ndikapeze zakutsogolo. Ndikuyesetsa kuchita zimenezi mpaka nditapeza mphoto.” (Afil. 1:10; 3:8, 13, 14) Paulo anali wosakwatira ndipo zimenezi zinamuthandiza kuti azitumikira “Ambuye nthawi zonse popanda chododometsa.”—1 Akor. 7:32-35.
16, 17. Kaya tili pa banja kapena ayi, kodi tingatsatire bwanji chitsanzo cha Paulo? Perekani chitsanzo.
16 Mofanana ndi Paulo, Akhristu ena amasankha kuti asakhale pa banja n’cholinga choti akhale ndi nthawi yambiri yotumikira Yehova. (Mat. 19:11, 12) Atumiki a Yehova amene ali pa banja amakhala ndi maudindo ambiri osamalira banjalo. Komabe kaya tili pa banja kapena ayi, tonsefe tikhoza ‘kuvula cholemera chilichonse’ chimene chingatisokoneze potumikira Yehova. Kuti zimenezi zitheke, tiyenera kupewa zinthu zimene zingatiwonongere nthawi n’cholinga choti tizichita zambiri mu utumiki.
17 Chitsanzo pa nkhaniyi ndi m’bale wina wa ku Wales dzina lake Mark ndi mkazi wake dzina lake Claire. Iwo anayamba upainiya atangomaliza sukulu ndipo atakwatirana anapitiriza upainiyawo. Mark ananena kuti: “Tinachoka m’nyumba yathu ya zipinda zitatu komanso tinasiya ntchito n’cholinga choti tikathandize pa ntchito ya zomangamanga kumayiko ena.” Pa zaka 20 zapitazi, iwo akhala akuthandiza pomanga Nyumba za Ufumu ku Africa. Ngakhale kuti iwo sapeza ndalama zambiri ngati mmene ankachitira kale, Yehova akuwasamalirabe. Claire anati: “Timakhala osangalala potumikira Yehova tsiku lililonse. Panopa tili ndi anzathu ambiri ndipo sitisowa chilichonse pa moyo wathu. Zimene tinasiya zija ndi zochepa tikaziyerekezera ndi moyo wosangalatsa umene tili nawo mu utumiki wa nthawi zonse.” Akhristu ambiri amene ali mu utumiki wa nthawi zonse angavomereze zimene mlongoyu ananena. *
18. Kodi tingachite bwino kudzifunsa mafunso ati?
18 Kodi nanunso mumaona kuti mukhoza kuwonjezera zimene mumachita mu utumiki? Kodi pali zinthu zina zimene muyenera kusintha kuti musamasokonezedwe potumikira Yehova? Kuchita khama powerenga Baibulo ndiponso kuliphunzira kungakuthandizeni kwambiri pa nkhaniyi. M’nkhani yotsatira tidzakambirana mmene tingachitire zimenezi.
^ ndime 7 Onani nkhani yakuti, “Munthu Wosadziwa Zinthu Amakhulupirira Mawu Alionse,” patsamba 30.
^ ndime 17 Onaninso mbiri ya moyo wa Hadyn ndi Melody Sanderson m’nkhani yakuti, “Kudziwa ndi Kuchita Chabwino” ya mu Nsanja ya Olonda ya March 1, 2006. Iwo anasiya bizinezi yawo ya ndalama zambiri ku Australia n’kuyamba utumiki wa nthawi zonse. Werengani zimene zinachitika ndalama zitawathera pamene ankachita umishonale ku India.


text: 35 Kenako Yosiya+ anachita pasika+ wa Yehova ku Yerusalemu, ndipo iwo anapha nyama ya pasika+ pa tsiku la 14+ la mwezi woyamba.+2 Choncho iye anaika ansembe pa ntchito zawo+ ndipo anawalimbikitsa+ pa utumiki wawo wa panyumba ya Yehova.+3 Ndiyeno anauza Alevi, alangizi+ a Isiraeli yense, omwe anali oyera kwa Yehova, kuti: “Ikani Likasa lopatulika+ m’nyumba+ imene Solomo mwana wa Davide mfumu ya Isiraeli anamanga. Lisakhalenso katundu wolemera pamapewa anu.+ Tsopano tumikirani+ Yehova Mulungu wanu ndi anthu ake Aisiraeli.4 Konzekerani potsatira nyumba ya makolo anu+ mogwirizana ndi magulu anu,+ malinga ndi zimene analemba+ Davide mfumu ya Isiraeli ndiponso zimene analemba+ Solomo mwana wake.5 Muime+ m’malo oyera potsatira magulu a nyumba ya makolo anu kuti mutumikire abale anu, ana a anthuwa, ndipo gulu lililonse la anthu likhale ndi gulu lake la Alevi+ loti liziwatumikira, losankhidwa potsatira makolo awo.+6 Muphe nyama ya pasika+ n’kudziyeretsa+ ndipo muikonzere abale anu kuti muchite mogwirizana ndi mawu a Yehova kudzera mwa Mose.”+7 Tsopano Yosiya anapereka kwa ana a anthuwo ziweto zokwana 30,000, zomwe zinali ana a nkhosa amphongo ndi ana a mbuzi amphongo. Anapereka zonsezo kuti zikhale nyama zophera pasika za onse amene analipo, ndiponso ng’ombe 3,000.+ Zonsezi zinachokera pa katundu wa mfumu.+8 Akalonga ake+ anapereka nsembe yaufulu kwa anthuwo,+ kwa ansembe ndi kwa Alevi. Hilikiya,+ Zekariya ndi Yehiela monga atsogoleri a nyumba ya Mulungu woona, anapereka kwa ansembe nkhosa ndi mbuzi zokwana 2,600 ndiponso ng’ombe 300 kuti zikhale nyama zophera pasika.9 Konaniya limodzi ndi Semaya ndi Netaneli abale ake komanso Hasabiya, Yeyeli ndi Yozabadi, amene anali akulu a Alevi, anapereka kwa Alevi nkhosa ndi mbuzi 5,000 ndiponso ng’ombe 500 kuti zikhale nyama zophera pasika.10 Iwo anamaliza kukonzekera+ ndipo ansembe anaimirirabe+ m’malo awo,+ komanso Alevi anali m’magulu awo+ mogwirizana ndi lamulo la mfumu.+11 Atatero anapha nyama ya pasika+ ndipo ansembe+ anawaza+ paguwa lansembe magazi amene anali kupatsidwa, pamene Alevi anali kusenda nyamazo.+12 Kuwonjezera apo, anakonza nsembe zopsereza kuti azipereke kwa ana a anthuwo potsatira magulu+ a nyumba ya makolo awo,+ kuti ziperekedwe+ kwa Yehova mogwirizana ndi zimene zinalembedwa m’buku la Mose.+ Anachitanso chimodzimodzi ndi ng’ombe.13 Kenako anaphika+ nsembe ya pasika+ pamoto malinga ndi mwambo wawo ndipo zinthu zopatulika anaziphika+ m’miphika, m’miphika ya pansi pozungulira ndi m’miphika yosalowa kwambiri. Atatero anapititsa nyamayo msangamsanga kwa ana onse a anthuwo.+14 Pambuyo pake anakonza nyama yawo ndi ya ansembe+ chifukwa ansembe, ana a Aroni, anali otanganidwa ndi kupereka nsembe zopsereza+ ndiponso mafuta+ mpaka usiku. Choncho Alevi anakonza+ nyama yawo ndi ya ansembe, ana a Aroni.15 Oimba,+ ana a Asafu,+ anali pa ntchito yawo mogwirizana ndi lamulo la Davide,+ la Asafu,+ la Hemani+ ndi la Yedutuni+ wamasomphenya+ wa mfumu. Alonda a pazipata+ anali pazipata zosiyanasiyana.+ Panalibe chifukwa choti asiyire ntchito yawo chifukwa abale awo Alevi anawakonzera+ nyama yawo.16 Iwo anamaliza kukonza zonse zofunikira pochita pasika+ wa Yehova tsiku limenelo, ndi popereka nsembe zopsereza paguwa lansembe la Yehova, mogwirizana ndi lamulo la Mfumu Yosiya.+17 Ana a Isiraeli amene analipo anachita pasika+ pa nthawi imeneyo. Anachitanso chikondwerero cha mkate wopanda chofufumitsa kwa masiku 7.+18 Panali pasanachitikepo pasika ngati ameneyu mu Isiraeli kuyambira m’masiku a mneneri Samueli.+ Mafumu ena onse+ a Isiraeli anali asanachitepo pasika ngati amene anachita Yosiya, ansembe, Alevi, Ayuda ndi Aisiraeli onse amene analipo, ndiponso anthu okhala mu Yerusalemu.19 Pasika ameneyu anachitika m’chaka cha 18 cha ulamuliro wa Yosiya.+20 Pambuyo pa zonsezi, Yosiya atakonza nyumba ya Mulungu, Neko+ mfumu ya Iguputo+ anabwera kudzachita nkhondo ku Karikemisi+ pafupi ndi mtsinje wa Firate, ndipo Yosiya+ anapita kukakumana naye.+21 Pamenepo Neko anatumiza anthu kwa iye kukamuuza kuti: “Kodi ndili nawe chiyani iwe mfumu ya Yuda? Lero sindinabwere kudzamenyana ndi iweyo. Ndabwera kudzamenyana ndi mtundu wina umene Mulungu wanena kuti ndikauwopseze. Ngati ukufuna kuti zinthu zikuyendere bwino, usachite zimenezi. Uope Mulungu amene ali nane ndipo usalole kuti iye akuwononge.”+22 Koma Yosiya anapitabe kukakumana naye+ ndipo anadzisintha+ kuti amenyane naye. Iye sanamvere mawu a Neko+ ochokera pakamwa pa Mulungu. Choncho anapita kukamenyana naye m’chigwa cha Megido.+23 Kenako asilikali oponya mivi+ analasa Mfumu Yosiya. Choncho mfumuyo inauza atumiki ake kuti: “Nditsitseni pakuti ndavulala kwambiri.”+24 Atumiki akewo anamutsitsa m’galetalo n’kumukweza m’galeta lake lachiwiri lankhondo, n’kupita naye ku Yerusalemu.+ Choncho iye anafa+ ndipo anamuika m’manda a makolo ake.+ Ayuda onse ndi anthu onse okhala ku Yerusalemu anamulira+ Yosiya.25 Yeremiya+ anayamba kuimbira Yosiya nyimbo ya maliro.+ Oimba onse aamuna ndi aakazi+ amanenabe za Yosiya m’nyimbo zawo zoimba polira mpaka lero. Nyimbo zimenezi zinakhazikitsidwa ngati lamulo mu Isiraeli, ndipo zinalembedwa m’nyimbo zoimba polira.+26 Nkhani zina+ zokhudza Yosiya ndi zochita zake zosonyeza kukoma mtima kwake kosatha,+ zimene anachita potsatira zomwe zinalembedwa m’chilamulo+ cha Yehova,27 ndiponso zochita zake, zoyambirira ndi zomalizira,+ zinalembedwa m’Buku+ la Mafumu a Isiraeli ndi Yuda.


text:
Kodi mungakonde kuwerenga nkhaniyi mu %%?
Baibulo la pa Intaneti
BAIBULO LA DZIKO LATSOPANO LA MALEMBA OPATULIKA
Kodi mungakonde kuwerenga nkhaniyi mu %%?
19 Patapita nthawi, uthenga unafika kwa Yowabu kuti: “Mfumu ikulira, ikupitiriza kulirira Abisalomu.”+
2 Choncho tsiku limenelo chipulumutso chinasanduka nthawi yoti anthu onse alire maliro, chifukwa tsiku limenelo anthu anamva kuti: “Mfumu yakhumudwa ndi imfa ya mwana wake.”
3 Ndipo tsiku limenelo anthu anayamba kulowa mumzinda+ mozemba ngati mmene anthu amazembera chifukwa cha manyazi akathawa kunkhondo.
4 Ndiyeno mfumu inaphimba nkhope yake, ndipo inapitiriza kulira mokweza mawu kuti: “Mwana wanga Abisalomu! Abisalomu mwana wanga, mwana wanga!”+
5 Pamapeto pake, Yowabu anafika kunyumba ya mfumu ndi kuiuza kuti: “Lero mwachititsa manyazi nkhope za atumiki anu onse, amene lero apulumutsa moyo wanu+ komanso moyo wa ana anu aamuna,+ ana anu aakazi,+ akazi anu+ ndi adzakazi anu,+
6 mwa kukonda anthu odana nanu ndi kudana ndi anthu okukondani. Lero mwasonyeza kuti akulu ndi atumiki alibe ntchito kwa inu, chifukwa ine ndikudziwa bwino kuti Abisalomu akanakhala ndi moyo koma ena tonsefe n’kufa, pamenepo zikanakhala bwino kwa inu.
7 Tsopano nyamukani, mutuluke kukalankhula ndi atumiki anu ndi kuwalimbikitsa,+ chifukwa ngati simupita kukalankhula nawo, ndithu ndikulumbira pali Yehova, sipapezeka munthu wogona kuno lero.+ Zimenezi zikhala zoipa kwambiri kwa inu kuposa zoipa zonse zimene mwakumana nazo kuyambira pa ubwana wanu mpaka pano.”
8 Choncho mfumu inanyamuka ndi kukakhala kuchipata.+ Zitatero uthenga unapita kwa anthu onse kuti: “Mfumu yakhala kuchipata.” Pamenepo anthu onse anayamba kubwera kwa mfumu.
Koma Aisiraeli onse amene anagonjetsedwa, aliyense anathawira kunyumba yake.+
9 Ndiyeno anthu onse anayamba kukangana m’mafuko onse a Isiraeli kuti: “Mfumuyi ndi imene inatilanditsa m’manja mwa adani athu,+ ndipo ndi mfumu yomweyi imene inatipulumutsa m’manja mwa Afilisiti. Tsopano yachoka m’dziko lino kuthawa Abisalomu.+
10 Koma Abisalomu amene tinamudzoza kukhala mtsogoleri wathu+ wafa kunkhondo.+ Nanga n’chifukwa chiyani simukuchitapo kanthu kuti mfumu ibwerere?”+
11 Ndiyeno Mfumu Davide inatumiza uthenga kwa Zadoki+ ndi Abiyatara+ ansembe kuti: “Lankhulani ndi akulu a Yuda+ kuti, ‘N’chifukwa chiyani inu nokha simukuchitapo kanthu kuti mfumu ibwerere kunyumba yake, pamene Aisiraeli onse atumiza uthenga kwa mfumu kumene ikukhala?
12 Inu ndinu abale anga, ndinu fupa langa ndi mnofu wanga.+ Ndiye n’chifukwa chiyani inu nokha simukuchitapo kanthu kuti mfumu ibwerere?’
13 Amasa mumuuze kuti,+ ‘Kodi iwe sindiwe fupa langa ndi mnofu wanga? Mulungu andilange mowirikiza+ ngati sudzakhala mtsogoleri wa gulu langa lankhondo nthawi zonse m’malo mwa Yowabu.’”+
14 Pamenepo mitima ya amuna onse a Yuda inakopeka ndipo anamvana chimodzi,+ moti anatumiza uthenga kwa mfumu kuti: “Bwererani, inuyo pamodzi ndi atumiki anu onse.”
15 Ndiyeno mfumu inayamba kubwerera kwawo ndipo inafika ku Yorodano. Pamenepo anthu a Yuda anafika ku Giligala+ kuti apite kukakumana ndi mfumu ndi kuiperekeza pamene inali kuwoloka mtsinje wa Yorodano.
16 Kenako Simeyi+ mwana wa Gera,+ wa fuko la Benjamini, wochokera ku Bahurimu,+ pamodzi ndi amuna a ku Yuda anapita mofulumira kukakumana ndi Mfumu Davide.
17 Iye anali ndi amuna 1,000 ochokera ku Benjamini. (Analinso ndi Ziba+ mtumiki wa nyumba ya Sauli pamodzi ndi ana ake 15+ ndi atumiki ake 20. Iwo anakwanitsa kukafika ku Yorodano mfumu isanafike.
18 Atafika kumeneko, anawolokera tsidya lina+ kuti akawolotse anthu a m’banja la mfumu ndi kuchita zabwino pamaso pake.) Koma mfumu itatsala pang’ono kuwoloka Yorodano, Simeyi mwana wa Gera, anagwada ndi kuwerama mpaka nkhope yake pansi pamaso pa mfumu.+
19 Ndiyeno anauza mfumu kuti: “Mbuyanga mfumu, musandione ngati munthu wolakwa. Musakumbukire ndi kuikira kumtima cholakwa chimene ine mtumiki wanu ndinachita+ tsiku lija limene inu mbuyanga mfumu munatuluka mu Yerusalemu.+
20 Pakuti ine mtumiki wanu ndikudziwa bwino kuti ndinachimwa. Tsopano lero ndine woyamba m’nyumba yonse ya Yosefe+ kubwera kuno kudzakumana ndi inu mbuyanga mfumu.”
21 Nthawi yomweyo Abisai+ mwana wa Zeruya+ anayankha kuti: “Pa zimene wanenazi, kodi Simeyi sakuyenera kuphedwa chifukwa chotemberera wodzozedwa wa Yehova?”+
22 Koma Davide anati: “Ndili nanu chiyani+ inu ana a Zeruya kuti lero mukhale otsutsana+ nane? Kodi mu Isiraeli muyenera kuphedwa munthu aliyense lero?+ Kodi ine sindikudziwa bwino kuti lero ndine mfumu ya Isiraeli?”
23 Kenako mfumu inauza Simeyi kuti: “Suufa.” Pamenepo mfumu inamulumbirira.+
24 Koma Mefiboseti,+ mdzukulu wake wa Sauli, anabwera kudzaonana ndi mfumu. Iye sanasamalire mapazi ake,+ kumeta ndevu zake zapamlomo+ kapena kuchapa zovala zake kuchokera tsiku limene mfumu inachoka mpaka tsiku limene inabwerera mu mtendere.
25 Ndiyeno zinachitika kuti, atafika ku Yerusalemu kukakumana ndi mfumu, mfumu inamufunsa kuti: “N’chifukwa chiyani sunapite nane Mefiboseti?”
26 Poyankha anati: “Mbuyanga mfumu, mtumiki wanga ndi amene anandipusitsa. Ine mtumiki wanu+ ndinanena kuti, ‘Ndiikireni chishalo pabulu wamkazi kuti ndikwerepo ndi kupita pamodzi ndi mfumu,’ pakuti ine mtumiki wanu ndine wolumala.+
27 Choncho mtumiki wangayo anandinenera+ ine mtumiki wanu miseche kwa inu mbuyanga mfumu. Koma inu mbuyanga mfumu muli ngati mngelo+ wa Mulungu woona, motero chitani zimene zili zabwino kwa inu.
28 Pakuti kwa inu mbuyanga mfumu, nyumba yonse ya bambo anga ikanayenera kuwonongedwa, koma m’malomwake mwaika ine mtumiki wanu pakati pa anthu amene akudya chakudya patebulo+ la mfumu. Ndiye ndili ndi chifukwa chanji chomveka chopitirizira kudandaula+ kwa inu mfumu?”
29 Komabe mfumu inamuuza kuti: “N’chifukwa chiyani ukupitiriza kulankhula zonsezi? Ine ndikuti, iwe ndi Ziba mugawane mundawo.”+
30 Pamenepo Mefiboseti anauza mfumu kuti: “Musiyeni atenge munda wonsewo,+ popeza kuti tsopano inu mbuyanga mfumu mwabwerera kunyumba yanu mu mtendere.”
31 Ndiyeno Barizilai+ Mgiliyadi nayenso anatsika kuchokera ku Rogelimu. Iye anapita ku Yorodano pamodzi ndi mfumu. Barizilai anaperekeza mfumu mpaka kukafika ku Yorodano.
32 Barizilai anali wokalamba kwambiri pakuti anali ndi zaka 80.+ Pamene mfumu inali kukhala ku Mahanaimu,+ Barizilai anali kuipatsa chakudya pakuti iye anali munthu wolemera kwambiri.+
33 Ndiyeno mfumu inauza Barizilai kuti: “Tiye tiwolokere ku Yerusalemu ndipo tizikadya chakudya pamodzi.”+
34 Koma Barizilai anauza mfumu kuti: “Kodi masiku a moyo wanga atsala angati kuti ndipite ku Yerusalemu pamodzi ndi mfumu?
35 Ine lero ndili ndi zaka 80.+ Kodi ine mtumiki wanu ndingasiyanitse chabwino ndi choipa kapena kumva kukoma kwa zimene ndadya ndi kumwa?+ Kodi ine ndingathenso kumva+ mawu a amuna ndi akazi oimba?+ Ndiye ine mtumiki wanu ndikhalirenji mtolo wolemetsa+ kwa inu mbuyanga mfumu?
36 Ine mtumiki wanu ndangokuperekezani mtunda waufupi kudzafika kuno ku Yorodano, ndiye n’chifukwa chiyani inu mfumu mukundipatsa mphoto imeneyi?+
37 Ndiloleni chonde ine mtumiki wanu ndibwerere, ndikafere+ mumzinda wa kwathu pafupi ndi manda a bambo anga ndi mayi anga.+ Koma ndikupereka mtumiki wanu Chimamu.+ Muloleni ameneyu awoloke nanu pamodzi mbuyanga mfumu, ndipo mumuchitire zimene zili zabwino kwa inu.”
38 Pamenepo mfumu inati: “Chimamu awoloka nane pamodzi, ndipo ine ndimuchitira zimene zili zabwino kwa iwe. Chilichonse chimene udzasankha kuti ine ndikuchitire, ine ndidzachita.”
39 Tsopano anthu onse anayamba kuwoloka Yorodano, ndipo mfumu nayonso inawoloka. Koma mfumu inapsompsona+ Barizilai ndi kumudalitsa,+ kenako Barizilai anabwerera kwawo.
40 Pamene mfumu inali kuwolokera ku Giligala,+ Chimamu nayenso anawoloka nayo pamodzi. Anthu onse a Yuda ndi hafu ya anthu a Isiraeli nawonso anawoloka kuti ayende pamodzi ndi mfumu.
41 Pamenepo anthu onse a Isiraeli anabwera kwa mfumu ndi kuiuza kuti: “N’chifukwa chiyani+ abale athu a ku Yuda akubweretsani mozemba inu mfumu Davide, pamodzi ndi banja lanu ndi anthu onse amene anali ndi inu kutsidya la Yorodano?”+
42 Pamenepo anthu a ku Yuda anayankha anthu a ku Isiraeli kuti: “Chifukwa chakuti mfumuyi ndi wachibale wathu wapafupi.+ N’chifukwa chiyani inu mwakwiya nazo zimenezi? Kodi ife tadya zinthu zilizonse za mfumu kapena kulandira mphatso?”
43 Koma anthu a ku Isiraeli anayankha anthu a ku Yuda kuti: “Ifetu tili ndi mafuko 10 mu ufumu umenewu.+ Choncho mu ufumu wa Davide tilitu ndi mphamvu zambiri kuposa inu. Ndiyeno n’chifukwa chiyani mukutinyoza chotero, ndipo kodi ife sitinayenera kukhala patsogolo+ pobweretsa mfumu yathu?” Koma mawu a anthu a ku Yuda anali aukali kwambiri kuposa a anthu a ku Isiraeli.
Patsani ena
Patsani ena
2 Samueli 19
Baibulo la Dziko Latsopano la Malemba Opatulika
https://www.jw.org/finder?docid=1011452&Book=10&Chapter=19&wtlocale=CN&srcid=share
Chichewa
mailto:?body=Werengani Baibulo Pawebusaitiyi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D10%26Chapter%3D19%26wtlocale%3DCN%26srcid=share&subject=Werengani Baibulo Pawebusaitiyi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Amapempha Kuti Agwire Ntchito Koma Safuna Kulipidwa
Kwa zaka zoposa 28 zapitazi, anthu a Mboni za Yehova oposa 11,000 anasiya nyumba zawo ngakhalenso kusamuka m’mayiko awo n’kupita kukagwira ntchito yomanga nyumba zosiyanasiyana m’mayiko 120. Anthu onsewa amagwira ntchitoyi mongodzipereka ndipo amasangalala kwambiri.
Ambiri mwa anthuwa amalipira okha ndalama zoyendera popita kukagwira ntchitoyi. Ena anagwiritsa ntchito masiku awo a tchuthi kuti agwire nawo ntchitoyi ndipo ena amafika popempha tchuthi chopanda malipiro.
Iwo sachita zimenezi chifukwa chokakamizidwa, koma amadzipereka mwakufuna kwawo. Amadziwa kuti ntchito yawoyo imathandizira kuti ntchito yolalikira uthenga wabwino wa Ufumu, yomwe ikuchitika padziko lonse lapansi, iziyenda bwino. (Mateyu 24:14) Anthuwa anamanga maofesi, nyumba zogona komanso nyumba zosindikizira Mabaibulo ndi mabuku ofotokoza nkhani za m’Baibulo. A Mboni za Yehova amanganso Nyumba za Msonkhano zokwana anthu 10,000 ndiponso Nyumba za Ufumu zokwana anthu 300.
Ntchito yomangayi ikupitirirabe. Anthuwa akafika pamalo amene akufuna kumanga, ofesi ya nthambi ya m’dzikolo imawathandiza kuti apeze malo ogona, zakudya ndi zinthu zina zofunika pamoyo wawo. A Mboni amene amakhala kumalo amene kukuchitika ntchitoyo amathandiza kugwira ntchitoyo mosangalala.
Pofuna kuti ntchito yaikuluyi, yomwe ikuchitika padziko lonse, iziyenda bwino, m’chaka cha 1985, panakhazikitsidwa pulogalamu yapadera. Anthu a Mboni za Yehova a zaka zoyambira 19 mpaka 55, omwe ali ndi luso la zomangamanga, ndi amene amaloledwa kudzipereka n’kumagwira nawo ntchitoyi. Nthawi zambiri anthu amadzipereka kugwira nawo ntchitoyi kuyambira milungu iwiri mpaka miyezi itatu, ngakhale kuti nthawi zina munthu akhoza kugwira kwa chaka kapena kuposerapo.
Akazi a anthu ogwira ntchitoyi amaphunzitsidwa kugwira ntchito zing’onozing’ono monga kuika matailosi kapena kupenta. Ena amaphika zakudya kapena kusamalira m’zipinda zogona.
Ntchitoyi ikatha n’kubwerera kwawo, ena mwa anthu ogwira ntchito mongodziperekawa amalemba makalata oyamikira kuti anapatsidwa mwayi wogwira nawo ntchitoyi. Banja lina linalemba kuti: “Tikukuthokozani kwambiri chifukwa chotipatsa mwayi wogwira nawo ntchito ku ofesi ya mumzinda wa Budapest. Abale ndi alongo a m’dziko la Hungary ankatisonyeza chikondi komanso kuyamikira ntchito yathu. Titakhala nawo kwa mwezi umodzi, zinatiwawa kuwatsanzika, komabe sitikanachitira mwina. Tikukhulupirira kuti tidzapitanso kukagwira ntchito kumalowa m’miyezi ikubwerayi. Nthawi iliyonse imene tapatsidwa mwayi wogwira nawo ntchito yomanga, timachita kumva ngati tayamba moyo watsopano.”


text:
Malonda / Kumwa
Piper Apache 150 chaka 1954 FSX & P3D
zabwino kwambiri kuwonjezera pa ndi cockpits anayi pafupifupi mitundu yosiyanasiyana ndi mawonekedwe anayi. mwatsatanetsatane chitsanzo. Zikuphatikizapo phokoso mwambo. Kusinthidwa mwa Kapena-ki limbikitse Club.
Piper Aztec (kapena Piper PA-23, dzina lake Apache ndi Aztec) ndi mmodzi wa oyamba amapasa-engined mwakwera ndege kuchokera Boeing Piper ndege anamanga 1959 kuti 1982.
Piper Aztec (kapena Piper PA-23, dzina lake Apache ndi Aztec) ndi mmodzi wa oyamba amapasa-engined mwakwera ndege kuchokera Boeing Piper ndege anamanga 1959 kuti 1982.
Kukula 21.1 MB
Downloads 8 014
Analenga 30-11-2012 04: 24: 25
Anasintha 30-11-2012 23: 50: 51
License
Freeware
3D Pafupifupi Cockpit
Port-Pa FS2004 (palibe DXT10)
Kuwonjezera pa yogwirizana ndi FSX-ACC & FSX-Mpweya wotentha & Prepar3D v1 (v2 & 3 kuyesa)
Malonda / Kumwa


text:
MUTU 92
Pa Anthu 10 Akhate, Mmodzi Anathokoza Yesu
YESU ANACHIRITSA ANTHU 10 AKHATE
Yesu atachoka m’mudzi womwe unali kufupi ndi ku Betaniya anapita kumzinda wa Efuraimu, womwe unali kumpoto chakum’mawa kwa mzinda wa Yerusalemu. Iye anakonza ulendowu pofuna kulepheretsa zimene akuluakulu a khoti la Sanihedirini anakonza zoti amuphe. Yesu ndi ophunzira ake anakakhala kumzinda wa Efuraimu, komwe kunali kutali ndi adani ake. (Yohane 11:54) Koma mwambo wa Pasika wa mu 33 C.E. unali utatsala pang’ono kuchitika, choncho Yesu sanakhalitse ku Efuraimu. Ananyamuka n’kulowera chakumpoto kukadutsa m’chigawo cha Samariya mpaka anakafika ku Galileya. Umenewu unali ulendo wake womaliza kupita ku Galileya.
Yesu atangoyamba ulendowo anakumana ndi anthu 10 odwala khate pamene ankatuluka mudzi wina kuti akalowe mudzi wina. Nthawi zina matenda a khate ankachititsa kuti pang’onopang’ono munthu azidyeka ziwalo ngati zala zam’manja, zakumapazi komanso makutu. (Numeri 12:10-12) Chilamulo cha Mulungu chinkanena kuti munthu amene akudwala matendawa azikhala payekha komanso anthu ena akamuyandikira azikuwa kuti “Wodetsedwa, wodetsedwa!”—Levitiko 13:45, 46.
Potsatira Chilamulo cha Mulungu, anthu 10 omwe ankadwala khatewa anaima patali ndi Yesu koma ankakuwa mokweza kuti: “Yesu, Mlangizi, tichitireni chifundo!” Yesu atawaona anawauza kuti: “Pitani mukadzionetse kwa ansembe.” (Luka 17:13, 14) Powauza mawu amenewa, Yesu anasonyeza kuti ankalemekeza Chilamulo cha Mulungu chomwe chinkanena kuti ansembe ndi amene anali ndi udindo wonena kuti munthu amene anali ndi matenda a khate wachira. Zikatero anthuwo ankaloledwanso kukhala ndi anthu ena.—Levitiko 13:9-17.
Anthu 10 akhate aja ankakhulupirira kuti Yesu ali ndi mphamvu zotha kuchita zozizwitsa. Choncho ananyamuka ulendo wopita kukaonana ndi ansembe ngakhale kuti anali asanachiritsidwe. Ali m’njira, anthuwa anachira chifukwa chokhulupirira Yesu. Anayamba kuona kuti khate lawo latha ndiponso kumva kuti ali bwinobwino.
Pa anthu 10 amene anachiritsidwawo, 9 anapitiriza ulendo wawo wokadzionetsa kwa ansembe koma m’modzi anabwerera. Munthuyo anali Msamariya ndipo anabwerera kuti akafunefune Yesu. N’chifukwa chiyani ankafunafuna Yesu? Iye ankafuna kukathokoza Yesu chifukwa chomuchiritsa. Munthuyo ‘anatamanda Mulungu mokweza mawu’ chifukwa anazindikira kuti Mulungu ndi amene anamuchiritsa. (Luka 17:15) Atakumana ndi Yesu, munthuyo anagwada ndipo anamuthokoza.
Kenako Yesu anafunsa anthu amene anali naye kuti: “Amene ayeretsedwa si anthu 10 kodi? Nanga ena 9 ali kuti? Kodi sanapezeke wina aliyense wobwerera kudzalemekeza Mulungu koma munthu wa mtundu wina yekhayu?” Ndiyeno Yesu anauza munthuyo kuti: “Nyamuka uzipita. Chikhulupiriro chako chakuchiritsa.”—Luka 17:17-19.
Pochiritsa anthu 10 akhatewa Yesu anasonyeza kuti Yehova Mulungu ndi amene ankamutsogolera. Pa anthu 10 onsewo, ndi munthu mmodzi yekha amene anachiritsidwa komanso amene ankayembekezera kudzapeza moyo wosatha. Masiku ano, Mulungu sakugwiritsa ntchito Yesu kuti azichiritsa anthu mozizwitsa. Koma ngati titakhulupirira Yesu tikhoza kudzapeza moyo wosatha. Kodi timayamikira mwayi umenewu ngati mmene Msamariya uja anachitira?


text:
Gmax Dassault mtunda wopanda madzi F1 Zamkati FSX & P3D
Hot
Chapamwamba mtunda wopanda madzi F1 payware quality, mosakayikira mmodzi wa okongola kwambiri, ndi cockpit pafupifupi, ntchito 2d gulu, phokoso mwambo, zotsatira Kugwiritsa lamoto (kuyaka moto walawilawi) mwapadera kusinthidwa kwa FSX SP1, SP2 ndipo mofulumira. Pa unsembe, inu kupemphedwa wosankha Baibulo yogwirizana ndi FSX SP1 ndi SP2 ndi FSX mofulumira. Zikuphatikizapo 2 zitsanzo ndi 6 mawonekedwe. Musaiwale kuwerenga zolembedwa (onani kuyamba menyu, kuwonjezera pa Rikoooo, Gmax mtunda wopanda madzi F1 Zamkati v2.5) Izi ndi zomveka pafupifupi pokha-mvu zonse zilipo pa rikoooo.
The Dassault mtunda wopanda madzi F1 ndi ndege zankhondo kulinganizidwa ndi kumangidwa ndi Dassault ku France. Kumasiyana ndi ndege zina za banja "ngatimadzi" ntchito mapiko chinapululutsa mmalo mwa ankadziwana ndi phiko. Likupezeka Baibulo kuzindikira ndi kuukira Baibulo la mtunda wopanda madzi F1 inamangidwa makope oposa mazana asanu ntchito m'mayiko khumi yosiyana. Iwo adakali ntchito lero. Source Wikipedia


text:
ZIMENE ZACHITIKA M’CHAKA CHAPITACHI
Dipatimenti Yoona za Mapulani ndi Zomangamanga Padziko Lonse
ANTHU ambiri akubwera m’gulu la Yehova, choncho pakufunika kumanga zinthu monga Nyumba za Ufumu, Malo a Misonkhano, malo a sukulu zophunzitsa Baibulo, maofesi a omasulira mabuku ndiponso zinthu zina. Chifukwa cha zimenezi, Bungwe Lolamulira linakhazikitsa Dipatimenti Yoona za Mapulani ndi Zomangamanga Padziko Lonse (WDC), mu October 2013. Dipatimentiyi imayang’anira ntchito zomangamanga padziko lonse kuti zizigwiridwa bwino popanda kuwononga ndalama zambiri. Dipatimentiyi ili kulikulu lathu ku Brooklyn, New York ndipo imayang’aniridwa ndi Komiti Yoona za Ntchito Yofalitsa Mabuku ya Bungwe Lolamulira.
Ndiye palinso Dipatimenti Yoona za Mapulani ndi Zomangamanga M’mayiko Angapo. Dipatimentiyi ili pansi pa dipatimenti imene taitchula ija ndipo yakhazikitsidwa ku ofesi ya nthambi ya ku Australia, ku Germany, ku South Africa ndi ku United States. Dipatimentiyi imayang’anira ntchito zomanga m’mayiko angapo ndipo ili ndi cholinga choti ntchito yomanga Nyumba za Ufumu iziyenda mwamsanga. Poyamba, m’mayiko ena munali makomiti oyang’anira ntchitoyi ndipo m’mayiko osauka munali pulogalamu yapadera yothandiza kumanga Nyumba za Ufumu. Koma panopa Dipatimenti Yoona za Mapulani ndi Zomangamanga M’mayiko Angapo iziyang’anira ndiponso kuthandiza kuti ntchito zomangamanga ziziyenda mwamsanga.
Pa nthambi iliyonse palinso Dipatimenti Yoona za Mapulani ndi Zomangamanga yomwe imayang’anira zinthu m’dzikolo. Dipatimentiyi imadziwitsa abale a mu Komiti ya Nthambi mmene ntchito yomanga Nyumba za Ufumu ndiponso Malo a Misonkhano ikuyendera. Chosangalatsa n’chakuti izi zathandiza kuti nthambi iliyonse izitha kupeza yokha atumiki a nthawi zonse ogwira ntchito zomangamanga kuti azithandiza abale kumanga Nyumba za Ufumu ndi Malo a Misonkhano.
Pofika mu April 2014, panali ntchito zomangamanga zikuluzikulu zokwana 270. Zina mwa ntchitozi zinali zomanga maofesi 90 a omasulira mabuku, Malo a Misonkhano 35 ndiponso ntchito zina m’maofesi a nthambi zokwana 130. Ndiye palinso ntchito yomanga kapena kukonza Nyumba za Ufumu zoposa 14,000.
Tikusangalala kuti Yehova wagwirizanitsa anthu ake ndipo akugwira ntchito ya zomangamanga mosaganizira kusiyana kwa mayiko, zikhalidwe kapena zilankhulo. Izitu zikulemekeza kwambiri dzina lake. M’bale Dan Molchan wa mu Komiti Yoona za Atumiki a pa Beteli anati: “Tidakali ndi ntchito yambiri choncho timayamikira kwambiri mapemphero komanso zopereka za abale ndi alongo athu zimene zikuthandiza pa ntchitoyi. Timayamikiranso kwambiri abale ndi alongo amene amadzipereka kuti athandize pa ntchito ya zomangamangayi.”
Onaninso
Ntchito Yomanga Nyumba za Ufumu M’madera a Kumidzi
Onani mmene magulu okwana 5 a anthu ongodzipereka ankagwirira ntchito kuti amange Nyumba za Ufumu ziwiri m’masiku 28 okha.
Kodi Ndalama Zoyendetsera Ntchito ya a Mboni za Yehova Zimachokera Kuti?
Dziwani mmene ntchito yolalikira padziko lonse ikuyendera bwino popanda kupemphetsa ndalama kapena kupereka chakhumi.


text:
NKHANI YA PACHIKUTO | KODI MUNGATANI MUTAKUMANA NDI VUTO LALIKULU?
Kodi Mungatani Mutakumana Ndi Vuto Lalikulu?
ANTHUFE tikhoza kukumana ndi vuto lalikulu pa nthawi imene sitikuyembekezera. Ndipo zimenezi zikhoza kuchitikira aliyense, ngakhale munthu wolemera.
BAIBULO LIMANENA KUTI:
“Anthu othamanga kwambiri sapambana pampikisano, amphamvu sapambana pankhondo, anzeru sapeza chakudya, omvetsa zinthu nawonso sapeza chuma, ndipo ngakhale odziwa zinthu sakondedwa, chifukwa nthawi yatsoka ndi zinthu zosayembekezereka zimagwera onsewo.”—Mlaliki 9:11.
Popeza aliyense akhoza kukumana ndi vuto lalikulu, funso ndi lakuti: Kodi inuyo zimenezi zitakuchitikirani mungatani? Mwachitsanzo, kodi mungatani:
Katundu wanu yense atawonongeka pa ngozi zamwadzidzidzi monga kusefukira kwa madzi?
Atakupezani ndi matenda aakulu?
Munthu wa m’banja lanu atamwalira?
A Mboni za Yehova, omwe amafalitsa magaziniyi, amakhulupirira kuti Baibulo lingakuthandizeni kudziwa zoyenera kuchita zoterezi zikachitika. Baibulo lingakuthandizeninso kudziwa zimene mungachite kuti mukhale ndi chiyembekezo. (Aroma 15:4) Zitsanzo zotsatirazi zikusonyeza umboni wa zimenezi.


text:
NSANJA YA OLONDA NA. 2 2017
Kodi Mulandira Mphatso Yaikulu Imene Mulungu Wapereka?
KODI INUYO MUKUGANIZA BWANJI?
Kodi mphatso yaikulu kwambiri imene Mulungu anatipatsa ndi iti?
Baibulo limati: “Mulungu anakonda kwambiri dziko mwakuti anapereka Mwana wake wobadwa yekha.”—Yohane 3:16.
Nsanja ya Olonda iyi ikufotokoza chifukwa chimene Mulungu anatumizira Yesu padziko lapansi kuti adzatifere komanso zimene tingachite posonyeza kuti timayamikira mphatsoyi.
Mphatso Yamtengo Wapatali Kuposa Zonse
Baibulo limafotokoza za mphatso yamtengo wapatali kwambiri imene ingathandize anthu amene ailandira kuti adzapeze moyo wosatha. Kodi pangakhale mphatso yaikulu kuposa imeneyi?
N’chifukwa Chiyani Mphatso Imene Mulungu Watipatsa Ndi Yamtengo Wapatali?
Kodi ndi zinthu ziti zimene zimachititsa kuti mphatso ikhale yamtengo wapatali? Kuganizira zimenezi kungatithandize kuti tiziyamikira kwambiri dipo.
Kodi Mungasonyeze Bwanji Kuti Mumayamikira Mphatso Imeneyi?
Kodi chikondi cha Khristu chimatilimbikitsa kuchita chiyani?
Kodi Atumiki Achikhristu Safunika Kukwatira?
Zipembedzo zina zimaletsa kuti atsogoleri awo akwatire. Koma kodi Baibulo limaphunzitsa chiyani pa nkhaniyi?
Akapolo Anapeza Ufulu M’mbuyomu Komanso Masiku Ano
Kale, anthu a Mulungu anapulumutsidwa ku ukapolo. Koma n’zomvetsa chisoni kuti masiku ano anthu ambiri adakali akapolo.
Ubwino wa Mtima Wopatsa
Mtima wopatsa umathandiza inuyo komanso anthu ena. Umathandizanso kuti anthu azigwirizana. Kodi mungatani kuti muzisangalala chifukwa chopatsa?
Kodi Baibulo Limanena Zotani?
Baibulo limanena kuti “masiku otsiriza” idzakhala “nthawi yovuta.” Kodi inuyo mukuona umboni woti tili m’masiku otsiriza?
Zina zimene zili pawebusaiti
Kodi Nsembe ya Yesu Imawombola Bwanji “Anthu Ambiri”?
Kodi dipo limawombola bwanji anthu ku uchimo?


text:
ZIMENE ACHINYAMATA AMADZIFUNSA
Kodi Ndiyenera Kudziwa Zotani Zokhudza Kusewera Magemu a Pazipangizo Zamakono?
Mafunso okhudza magemuwa
M’dziko la United States, makampani opanga magemu a pazipangizo zamakono amapanga ndalama mabiliyoni ambirimbiri . . .
Kodi anthu ambiri amene amakonda kusewera magemuwa amakhala ndi zaka zingati?
18
30
-
Pa avereji, kodi anthu amene amakonda kusewera magemuwa ndi amuna kapena akazi?
Anthu 55 pa 100 alionse amakhala amuna ndipo anthu 45 otsalawo amakhala akazi
Anthu 15 pa 100 alionse amakhala amuna ndipo anthu 85 otsalawo amakhala akazi
-
Pa magulu awiri a anthuwa, kodi ndi gulu liti limene lili ndi anthu ochuluka zedi pa anthu onse amene amakonda kusewera magemuwa?
Akazi oyambira zaka 18
Amuna a zaka zosaposa 17
-
Mayankho (achokera pa kafukufuku amene anachitika mu 2013):
B. 30.
A. Anthu 45 pa 100 alionse ndi akazi. Chiwerengerochi chinangotsala pang’ono kufika pa hafu ya anthu onse amene amakonda kusewera magemuwa.
A. Anthu 31 pa 100 alionse ndi akazi oyambira zaka 18, ndipo anthu 19 pa 100 alionse ndi amuna a zaka zosaposa 17.
Zotsatira za kafukufuku ameneyu zingakuthandizeni kudziwa anthu amene amakonda kusewera magemu pazipangizo zamakono. Koma sizingakuthandizeni kudziwa mmene magemuwo amakhudzira anthu amene amawasewera.
Ubwino wake
Kodi mungagwirizane ndi mawu ati pa zimene anzanu ananena zokhudza kusewera magemu pazipangizo zamakono?
“Kusewera magemu ndi abale ako komanso anzako kumathandiza kuti muzigwirizana kwambiri.”
—Irene.
“Magemu amakuthandiza kuiwalako mavuto.”
—Annette.
“Munthu amene amasewera magemu amakhala woganiza mwachangu.”
—Christopher.
“Kusewera magemu kumathandiza munthu kukhala wanzeru.”
—Amy.
“Ukamasewera magemu umakhala woganiza kwambiri. Umatha kuona bwinobwino mmene zinthu zilili, kupanga mapulani komanso kudziwa mmene ungachitire zinthu.”
—Anthony.
“Magemu ena sungasewere wekha. Izi zimathandiza kuti uzitha kucheza komanso kuchita zinthu ndi ena.”
—Thomas.
“Pamafunika mphamvu ndithu kuti usewere magemu ena. Magemu oterewa amathandiza kulimbitsa thupi.”
—Jael.
Kodi mukugwirizana ndi mawu ena, kapenanso mawu onse amene anzanu ananenawa? N’zoona kuti magemu ena osewera pazipangizo zamakono angathandize kuti munthu aziganiza mofulumira kapenanso kuti akhale wamphamvu. Nthawi zina munthu amene wasowa chochita angataitseko nthawi posewera magemuwa, komanso mogwirizana ndi zimene Annette ananena, munthu amene akusewera magemuwo “angathe kuiwalako mavuto.” Ndipo zimenezi sikuti nthawi zonse zingakhale zolakwika.
● Baibulo limati “chilichonse chochitika padziko lapansi chilidi ndi nthawi yake.” Izi zikusonyeza kuti munthu ayenera kupeza nthawi yosangalala.—Mlaliki 3:1-4.
Kuipa kwake
Kodi mukuwononga nthawi yambiri posewera magemuwa?
“Ndikangoyamba kusewera magemu, zimandivuta kwambiri kuti ndisiye. Mumtima mwanga ndimadziuza kuti, ‘Ndingosewera imodzi yokha.’ Koma ndimadzidzimuka ndikaona kuti ma awazi ambiri adutsa ndikusewera gemuyo.”
—Annette.
“Kusewera magemu kungakuwonongetseni nthawi yambiri. Mukhoza kusewera magemuwa kwa ma awazi ambirimbiri n’kumaona kuti zinthu zikuyenda bwino chifukwa mwawina magemu 5 Koma zoona zake n’zakuti simupeza phindu lililonse ngakhale mutawina magemu ambirimbiri.”
—Serena.
Mfundo yofunika kwambiri: Ngati mutawononga ndalama, mukhoza kupeza zina. Koma ngati mutawononga nthawi, singabwererenso. Choncho nthawi ndi chinthu chofunika kwambiri kuposa ndalama. Musalole kuti chilichonse chikuwonongetseni nthawi.
● Baibulo limati: “Pitirizani kuyenda mwanzeru . . . , ndipo muzigwiritsa ntchito bwino nthawi yanu.”—Akolose 4:5.
Kodi magemu a pazipangizo zamakono angakhudze mmene mumaganizira?
“Munthu angathe kusewera gemu yosonyeza zinthu zoipa kwambiri, zomwe ngati atazichitadi osati pagemupo, munthuyo akhoza kumangidwa kapena kunyongedwa.”
—Seth.
“Magemu ambiri anawakonza m’njira yakuti uzigonjetsa adani ako kuti uwine. Kawirikawiri posewera magemuwa umafunika kupha adaniwo mwankhanza kwambiri.”
—Annette.
“Nthawi zina sungakhulupirire zimene ukulankhula kwa anzako amene akusewera nawo gemu. Umatha kukuwa kuti ‘Ifa iwe!’ kapena ‘Ndikuphatu!’ ”
—Nathan.
Mfundo yofunika kwambiri: Muzipewa magemu amene amalimbikitsa zinthu zimene Mulungu amadana nazo, monga chiwawa, chiwerewere ndiponso kukhulupirira mizimu.
● Baibulo limati Yehova “amadana kwambiri ndi aliyense wokonda chiwawa,” osati anthu okhawo ochita zachiwawa. (Salimo 11:5) Ngakhale kuti magemu amene mumakonda kusewera sangasonyeze khalidwe limene mungayambe kuchita m’tsogolomu, koma magemuwo amasonyeza khalidwe limene muli nalo panopa.
Zoti muganizire: Buku linalake (Getting to Calm) linafotokoza kuti “ana amatengera kwambiri zimene amachita posewera magemu achiwawa poyerekezera ndi zimene amaona pa TV. Zili choncho chifukwa posewera magemuwa, samangoona munthu woopsa akupha anzake koma iwowo amakhala munthu woopsayo. Chifukwa choti munthu amaphunzira zinthu akamasewera magemu a pazipangizo zamakonowa, magemuwa ali ngati mphunzitsi wa zachiwawa.”
Zimene zingakuthandizeni
Achinyamata ambiri aphunzira kuchita zinthu mwanzeru pa nkhani yosewera magemu a pazipangizo zamakono. Taonani zitsanzo ziwirizi.
“Ndinkakonda kusewera magemu mpaka pakati pa usiku. Ndinkaganiza kuti: ‘Aaa nthawi ilipo. Paja ine ndimafunikira kugona ma awazi 5 basi. Ndingosewera gemu inanso imodzi.’ Koma tsopano ndaphunzira kusewera magemuwa pa nthawi yoyenera. Ndimasangalala ndikamasewera magemuwa, koma ndaona kuti ndizisewera mwa apo ndi apo. Kudziletsa n’kofunika pochita chinthu chilichonse.”
—Joseph.
“Panopa ndachepetsa kwambiri nthawi yosewera magemu. Zimenezi zandithandiza kuti ndizipeza nthawi yambiri yochita utumiki ndiponso yothandiza anthu ena mumpingo mwathu. Chinthu chinanso n’chakuti ndakwanitsa kupeza nthawi yophunzira piyano. Ndazindikira kuti pali zinthu zambiri zimene munthu ungachite, osati kumangosewera magemu basi.”
—David.
● Baibulo limanena kuti amuna ndi akazi oganiza bwino “sachita zinthu mopitirira malire.” (1 Timoteyo 3:2, 11) Anthu otere amapeza nthawi yosangalala koma amakhala ndi malire.
Mfundo yofunika kwambiri: Kusewera magemu a pazipangizo zamakono angakhale osangalatsa ngati munthu akuwasewera pa nthawi yoyenera. Choncho musalole kuti magemuwo azikutherani nthawi kapena azikulepheretsani kuchita zinthu zina zofunika kwambiri pa moyo. M’malo moyesetsa kuti muwine posewera gemu, kodi simungachite bwino kuyesetsa kuti mukwanitse kuchita zinthu zofunika zimene mukufuna kuchita pa moyo wanu?


text:
Nkhani 78: Zolembedwa ndi Manja pa Khoma
KODI chikuchitika pano n’chiani? Anthu’wa ali pa madyerero. Mfumu ya Babulo yaitana anthu ochuka zikwi-zikwi. Akugwiritsira ntchito zikho zagolidi ndi zasiliva ndi mbale zotengedwa m’kachisi wa Yehova. Komano. modzidzimutsa, zala za dzanja la munthu zikuoneka m’malere naziyamba kulemba pa khoma. Ali yense akuopsyedwa.
Belisazara, mdzukulu wa Nebukadinezara, pa nthawi ino ndiye mfumu. Akuitana anzeru onse mopfuula. ‘Ali yense amene angadiwerengere zolembedwa’zi n’kundiuza kutanthauza kwake,’ ikutero mfumu’yo, ‘adzapatsidwa mphatso zambiri ndi kupangidwa kukhala wolamulira wachitatu mu ufumu.’ Koma palibe wanzeru wokhoza kuwerenga zolembedwa’zo, kapena kuzitanthauzira.
Mai wa mfumu pomva phokoso akudza modyeramo. ‘Chonde musaopsyedwe kwambiri,’ akutero mai’yo. ‘Muli munthu mu ufumu wanu wodziwa milungu yoyera. Muja gogo wanu Nebukadinezara anali mfumu anam’panga kukhala mkulu wa anzeru onse. Munthu’yo ndiye Danieli. Kamuitaneni, adzakuuzani tanthauzo lake.’
Pomwepo Danieli akulowetsedwa. Atakana kulandira mphatso iri yonse, Danieli akuyamba kufotokoza chifukwa chake Yehova pa nthawi ina anachotsa gogo wa Belisazara, Nebukadinezara pa ufumu. ‘Iye anali wodzitukumula kwambiri,’ Danieli akutero. ‘Yehova anam’langa.’
‘Koma inu,’ Danueli akuuza Belisazara, ‘munadziwa zonse zimene zinam’chitikira, ndipo komabe muli wonyada monga momwe analiri iye. Mwadza ndi zikho ndi mbale za m’kachisi wa Yehova ndi kumweramo. Mwatamanda milungu yopangidwa ndi mtengo, ndi mwala, ndipo simunalemekeza Mlengi wathu Wamkulu. Ndicho chifukwa chake Mulungu watumiza dzanja kudzalemba mau’wa.
‘Zolembedwa ndi izi,’ akutero Danieli: ‘ME′NE, ME′NE, TE′KEL ndi PAR′SIN.’
‘ME′NE amatanthauza kuti Mulungu wawerenga masiku a ufumu wanu n’kuwatha. TE′KEL amatanthauza kuti waikidwa pa muyeso nupezeka woperewera. PAR′SIN amatanthauza kuti ufumu wanu waperekedwa kwa Amedi ndi Aperisi.’
Danieli akali chilankhulire, Amedi ndi Aperisi aukira kale Babulo. Akulanda mzinda’wo napha Belisazara. Mau olembedwa ndi manja pa khoma’wo akukwaniritsidwa usiku womwewo! Kodi n’chiani chimene chidzachitikira Aisrayeli tsopano? Tidzaona posachedwa, koma tiyeni tiyambe taona chimene chukuchitikira Danieli.
Mafunso
- Kodi chikuchitika n’chiyani pamene mfumu ya ku Babulo yakonza madyerero n’kugwiritsa ntchito zikho ndi mbale zotengedwa m’kachisi wa Yehova ku Yerusalemu?
- Kodi Belisazara akuuza anzeru ake chiyani, koma kodi anzeruwo akulephera kuchita chiyani?
- Kodi mayi ake a mfumuyo akumuuza kuti achite chiyani?
- Malinga ndi zimene Danieli akuuza mfumuyo, n’chifukwa chiyani Mulungu watumiza dzanjalo kudzalemba pa khoma?
- Kodi Danieli akufotokoza bwanji tanthauzo la mawu amene ali pakhomawo?
- Kodi chikuchitika n’chiyani Danieli akali chilankhulire?
Mafunso ena
- Ŵerengani Danieli 5:1-31.
Siyanitsani kuopa Mulungu ndi mantha amene Belisazara anali nawo ataona zolembedwa pakhoma zija. (Dan. 5:6, 7; Sal. 19:9; Aroma 8:35-39)
Kodi Danieli anasonyeza bwanji kulimba mtima kwambiri pamene anali kulankhula ndi Belisazara ndi akulu ake? (Dan. 5:17, 18, 22, 26-28; Mac. 4:29)
Kodi Danieli chaputala 5 chimasonyeza bwanji kuti Yehova ndiye amene ali ndi ulamuliro wachilengedwe chonse? (Dan. 4:17, 25; 5:21)


text:
MUTU 12
“Kodi Chilipo Chosalungama ndi Mulungu?”
1. Kodi zochitika zopanda chilungamo zingatikhudze motani?
MKAZI wokalamba wamasiye amubera ndalama zimene anali kusunga. Kholo louma mtima lathaŵa khanda lake lobadwa kumene. Mwamuna wina waikidwa m’ndende chifukwa cha mlandu woti sanapalamule ndiye. Kodi mukumva bwanji ndi zochitika zimenezi? Mwinamwake chilichonse chakunyansani, ndipo m’pomveka kutero. Anthufe timasiyanitsa mofulumira chinthu chabwino ndi choipa. Ngati pachitika zopanda chilungamo, timakalipa kwambiri. Timafuna kuti amene wavutikayo apatsidwe chipukuta misozi ndipo wolakwayo alangidwe. Ngati zimenezi sizikuchitika, timadabwa kuti: ‘Kodi Mulungu amaona zimene zikuchitikazi? N’chifukwa chiyani sachitapo kanthu?’
2. Kodi Habakuku anatani ataona kuti chilungamo chikusoŵeka, nanga n’chifukwa chiyani Yehova sanamudzudzule nazo zimenezi?
2 Mu mbiri yonse ya anthu, atumiki okhulupirika a Yehova akhala akufunsa mafunso ngati amenewo. Mwachitsanzo, mneneri Habakuku anapemphera kwa Mulungu kuti: “N’chifukwa chiyani mukundionetsa zinthu zopanda chilungamo zoopsa chonchi? N’chifukwa chiyani mukulola chiwawa, kusayeruzika, upandu, ndi nkhanza kufalikira ponseponse?” (Habakuku 1:3, Contemporary English Version) Yehova sanadzudzule Habakuku chifukwa chomufunsa moona mtima, popeza Iye ndiye amene anapatsa anthu malingaliro ozindikira chimene chili cholungama. Inde, Yehova anatipatsa mtima woti pang’ono pokha tiziganiza za chilungamo chimene iye amachiganizira kwambiri.
Yehova Amadana ndi Kupanda Chilungamo
3. N’chifukwa chiyani tinganene kuti Yehova amadziŵa bwino kwambiri za zochitika zopanda chilungamo kuposa mmene ife timadziŵira?
3 Yehova amadziŵa zochitika zonse zopanda chilungamo. Amaona zimene zikuchitika. Baibulo limatiuza kuti m’masiku a Nowa, “anaona Yehova kuti kuipa kwa anthu kunali kwakukulu pa dziko lapansi, ndiponso kuti ndingaliro zonse za maganizo a mitima yawo zinali zoipabe zokhazokha.” (Genesis 6:5) Talingalirani zimene mawuŵa akutanthauza. Nthaŵi zambiri, ife anthu timazindikira zinthu zopanda chilungamo kuchokera pa zochitika zoŵerengeka zimene tazimvapo kapena zimene zatichitikira ife eni. Mosiyana nafe, Yehova akudziŵa za kupanda chilungamo kochitika pa dziko lonse. Amaona zinthu zosalungama zonse! Kuposa pamenepo, iye angazindikire zimene zili mu mtima mwa munthu; ndiko kuti kulingalira kolakwika kumene kumayambitsa zochitika zosalungama.—Yeremiya 17:10.
4, 5. (a) Kodi Baibulo limasonyeza motani kuti Yehova amasamalira anthu amene anzawo sanawachitire zachilungamo? (b) Kodi Yehova mwiniyo wakhudzidwa motani ndi zinthu zosalungama?
4 Koma Yehova sikuti amangozindikira zinthu zopanda chilungamo osachitapo kalikonse. Amasamaliranso anthu amene avutika ndi kupanda chilungamoko. Pamene mitundu ya adani inachitira nkhanza anthu ake, Yehova anamva chisoni ndi “kubuula kwawo chifukwa cha iwo akuwapsinja ndi kuwatsendereza.” (Oweruza 2:18) Mwinamwake mwaonapo kuti anthu ena akamaona mobwerezabwereza zinthu zosalungama, samveranso chisoni anthu omwe akuvutikawo. Yehova sachita zimenezo! Waona zinthu zonse zosalungama kwa zaka ngati 6,000, komatu iye amadana nazobe, sanasinthe. Ndipo Baibulo limatitsimikizira kuti zinthu ngati “lilime lonama,” “manja akupha anthu osachimwa,” ndi “mboni yonama yonong’ona mabodza” zimamunyansa Yehova.—Miyambo 6:16-19.
5 Talingaliraninso mmene Yehova anadzudzulira mwamphamvu atsogoleri opanda chilungamo a Israyeli. “Simuyenera kodi kudziŵa chiweruzo?” anauza mneneri wake kuti awafunse motero. Atafotokoza momveka bwino mmene amuna achinyengoŵa anali kugwiritsira ntchito molakwa mphamvu zawo, Yehova ananena zimene zidzawachitikira kuti: “Adzafuulira kwa Yehova, koma sadzawayankha; inde, adzawabisira nkhope yake nthaŵi yomweyo, monga momwe anaipsa machitidwe awo.” (Mika 3:1-4) Yehova amadanatu kwambiri ndi zinthu zopanda chilungamo! Ee, iye mwini zakhala zikumuchitikirapo! Satana wakhala akunyoza Yehova kwa zaka masauzande ambiri popanda chifukwa. (Miyambo 27:11) Ndiponso, Yehova anakhudzidwa mtima ndi chochitika choopsa kwambiri cha kupanda chilungamo pamene Mwana wake, yemwe ‘sanachite tchimo,’ anaphedwa monga munthu wopanduka. (1 Petro 2:22; Yesaya 53:9) Ndithudi, Yehova amazindikira kuti anthu ena akuvutika ndi kupanda chilungamo ndipo amawasamalira.
6. Kodi tingafune kuchita zinthu motani pamene zinthu zosalungama zikutichitikira, nanga n’chifukwa chiyani?
6 Komano, n’kwachibadwa kufuna kuchita zinthu mwamphamvu pamene tiona zosalungama, kapena pamene ifeyo tavutika chifukwa ena achita zinthu mokondera. Tinapangidwa m’chifanizo cha Mulungu, ndipo kupanda chilungamo ndi kosiyana kwambiri ndi zonse zimene Yehova amaimira. (Genesis 1:27) Nangano n’chifukwa chiyani Mulungu amalola zinthu zopanda chilungamo?
Nkhani ya Ulamuliro wa Mulungu
7. Longosolani mmene ulamuliro wa Yehova unatsutsidwira.
7 Yankho la funsoli n’logwirizana ndi nkhani ya ulamuliro. Monga taonera, Mlengi ali ndi ufulu wolamulira dziko lapansi ndi onse okhalamo. (Salmo 24:1; Chivumbulutso 4:11) Komabe, koyambirira kwa mbiri ya anthu ulamuliro wa Yehova unatsutsidwa. Kodi zimenezi zinachitika motani? Yehova analamula mwamuna woyambayo, Adamu, kuti asadye zipatso za mtengo winawake wa m’munda umene unali mudzi wake wa Paradaiso. Nanga ngati akanapanda kumvera? Mulungu anamuuza kuti: “Udzafa ndithu.” (Genesis 2:17) Lamulo la Mulungu silinamuvutitse Adamu ngakhalenso mkazi wake, Hava. Komabe, Satana anakhutiritsa Hava maganizo kuti Mulungu anali kuwaletsa zinthu monyanyira. Nanga bwanji ngati Hava akanadya zipatso za mtengowo? Satana anauza Hava mosabisa mawu, kuti: ‘Kufa simudzafai; chifukwa adziŵa Mulungu kuti tsiku limene mukadya umenewo, adzatseguka maso anu, ndipo mudzakhala ngati Mulungu, wakudziŵa zabwino ndi zoipa.’—Genesis 3:1-5.
8. (a) Kodi Satana anali kutanthauza chiyani ndi mawu amene anauza Hava? (b) Kodi n’chiyani chimene Satana anatsutsa pa ulamuliro wa Mulungu?
8 Ndi mawu ameneŵa, Satana sanangotanthauza kuti Yehova anabisira Hava zinthu zimene anafunika kuzidziŵa, koma anatanthauzanso kuti Yehova ananamiza Hava. Satana anasamala kwambiri kuti asatsutse kuti Mulungu ndi wolamulira. Koma anatsutsa zakuti ulamuliro wa Mulungu ndi woyenera ndiponso ndi wachilungamo. M’mawu ena, iye ananena kuti Yehova sanali kulamulira mwachilungamo ndiponso m’njira yokomera anthu Ake.
9. (a) Kwa Adamu ndi Hava, kodi n’chiyani chinali chotsatirapo cha kusamvera, nanga ndi mafunso ofunika otani amene anabuka? (b) N’chifukwa chiyani Yehova sanangowononga opandukawo?
9 Ndiyeno, onse aŵiri, Adamu ndi Hava, sanamvere Yehova mwa kudya zipatso za mtengo woletsedwawo. Chifukwa cha kusamverako, anafunika kulandira chilango cha imfa, monga mmene Mulungu ananenera. Bodza la Satana linadzutsa mafunso ofunika kwambiri. Kodi Yehova alidi ndi ufulu wolamulira anthu, kapena anthu ayenera kudzilamulira okha? Kodi Yehova amalamulira m’njira yabwino kwambiri kuposa njira ina iliyonse? Yehova akanatha kugwiritsa ntchito mphamvu zake zosanenekazo kuti awononge opandukawo panthaŵi yomweyo. Koma mafunso amene anabukawo anakhudza ulamuliro wa Mulungu, osati mphamvu zake. Motero kuchotsa Adamu, Hava, ndi Satana, sikukanatsimikizira kuti Mulungu amalamulira molungama. M’malo mwake, kukanawonjezera kukayikira kalamuliridwe kake. Njira yokha yotsimikizira ngati anthu angathe kudzilamulira bwino lomwe popanda Mulungu, ndiyo kulola kuti papite nthaŵi yaitali anthuwo akuyesa kuchita zimenezo.
10. Kodi zochitika za m’mbiri zasonyeza chiyani pankhani ya ulamuliro wa anthu?
10 Kodi n’chiyani chaoneka m’kupita kwa nthaŵi? Kwa zaka masauzande ambiri, anthu ayesapo mitundu yambirimbiri ya maboma, kuphatikizapo boma lolamulidwa ndi munthu mmodzi, boma la demokalase, boma la sosholizimu, ndi boma la chikomyunizimu. Zotsatira za maboma onsewo zikunenedwa m’mawu achidule ndi osapita m’mbali aŵa a m’Baibulo: “Wina apweteka mnzake pomulamulira.” (Mlaliki 8:9) Mneneri Yeremiya anali ndi zifukwa zomveka ponena kuti: “Inu Yehova, ndidziŵa kuti njira ya munthu sili mwa iye mwini; sikuli kwa munthu woyenda kulongosola mapazi ake.”—Yeremiya 10:23.
11. N’chifukwa chiyani Yehova analola kuti anthu akumane ndi mavuto?
11 Yehova anadziŵa kuchokera pachiyambi pomwe kuti anthu adzakhala ndi mavuto ambiri podzilamulira. Kodi ndiye kuti iye anasoŵa chilungamo polola kuti mavutowo achitikebe basi? Ayi, sanasoŵe chilungamo. Tiyeni tifanizire motere: Tinene kuti muli ndi mwana amene akufunika opaleshoni kuti achire matenda oti angathe kufa nawo. Mukuzindikira kuti mwana wanu adzavutika ndi opaleshoniyo, ndipo zimenezi zikukumvetsani chisoni kwambiri. Ndiponso mukudziŵa kuti zimenezi zidzathandiza mwana wanu kukhala ndi moyo wabwino m’tsogolo. Mofananamo, Mulungu anadziŵa, ndiponso ananeneratu, kuti anthu adzamva kupweteka ndipo adzavutika chifukwa chowalola kuti adzilamulire. (Genesis 3:16-19) Koma anadziŵanso kuti iwo angakhale ndi mpumulo weniweni ndi wokhalitsa ngati atalola kuti anthu onse aone zotsatira zoipa za kupanduka. Mwa njirayi, nkhani ya ulamuliro wa Mulungu ingathetsedwe yonse mpaka kalekale.
Nkhani ya Kukhulupirika kwa Anthu
12. Monga ikusonyezera nkhani ya Yobu, kodi Satana anawaneneza zotani anthu?
12 Pali mbali inanso pa nkhaniyi. Mwa kukayikira ulamuliro wa Mulungu ngati uli woyenera ndi wolungama, Satana sanangonena bodza lokhudza ulamuliro wa Yehova; ananenanso bodza lokhudza kukhulupirika kwa atumiki a Mulungu. Mwachitsanzo, taonani zimene Satana anauza Yehova za munthu wolungama uja Yobu: “Kodi simunamutchinga iye ndi nyumba yake, ndi zake zonse, pomuzinga ponse? Ntchito ya manja ake mwaidalitsa, ndi zoŵeta zake zachuluka m’dziko. Koma mutambasule dzanja lanu ndi kumukhudzira zake zonse, ndipo adzakuchitirani mwano pankhope panu.”—Yobu 1:10, 11.
13. Kodi Satana anali kutanthauzanji mwa zimene ananeneza Yobu, nanga zikukhudza motani anthu onse?
13 Satana ananena kuti Yehova anali kugwiritsa ntchito mphamvu Zake zoteteza pogula kukhulupirika kwa Yobu. Ndiyeno zimenezi zinatanthauza kuti Yobu anali wokhulupirika mwa chiphamaso chabe, ndipo anali kungolambira Mulungu chifukwa cha zimene anali kumupatsa. Satana anati Yobu akhoza kutukwana Mlengi wake ngati Mulungu atati asamudalitse. Satana anali kudziŵa kuti Yobu anali wapadera pokhala “wangwiro ndi woongoka, wakuopa Mulungu ndi kupeŵa zoipa.” * Tsopano, ngati Satana akanathetsa kukhulupirika kwa Yobu, kodi sakanathetsanso kukhulupirika kwa anthu ena onse? Motero Satana anali kwenikweni kukayikira kukhulupirika kwa anthu onse amene amafuna kutumikira Mulungu. Ndipotu poonetsa kuti nkhaniyo ikukhudza anthu onse, Satana anauza Yehova kuti: ‘Munthu [osati Yobu yekha] adzapereka zonse ali nazo kuwombola moyo wake.’—Yobu 1:8; 2:4.
14. Kodi zochitika za m’mbiri zasonyeza chiyani za zimene Satana ananeneza anthu?
14 Zochitika za m’mbiri zasonyeza kuti anthu ochuluka, mofanana ndi Yobu, akhalabe okhulupirika kwa Yehova pamene anali kukumana ndi ziyeso. Zimenezi n’zosiyana kwambiri ndi zimene ananena Satana. Moyo wawo wokhulupirika wakondweretsa mtima wa Yehova, ndipo zachititsa Yehova kuyankha zimene Satana anali kutonza modzitukumula kuti anthu adzasiya kutumikira Mulungu pamene ali m’mavuto. (Ahebri 11:4-38) Inde, anthu a mitima yabwino akana kulozetsa nkhongo zawo kwa Mulungu. Ngakhale pamene athedwa nzeru ndi zochitika zovuta kwambiri, adalira kwambiri Yehova kuti awapatse mphamvu kuti athe kupirira.—2 Akorinto 4:7-10.
15. Ndi funso lotani limene lingabuke lokhudza ziweruzo za Mulungu zakale ndiponso zam’tsogolo muno?
15 Komatu, kusonyeza chilungamo kwa Yehova kumakhudzanso nkhani zina kuwonjezera pa nkhani ya ulamuliro ndi nkhani ya kukhulupirika kwa anthu. Baibulo limatiuza nkhani za mmene Yehova anaweruzira anthu ena ake ngakhalenso mitundu yathunthu. Lilinso ndi maulosi a ziweruzo zimene adzapereka m’tsogolo muno. Kodi tingatsimikize chifukwa cha chiyani kuti Yehova wakhala akupereka ziweruzo zake molungama ndi kuti adzaziperekabe molungama?
Chifukwa Chomwe Chilungamo cha Mulungu Chilili Chapamwamba
16, 17. Kodi ndi zitsanzo zotani zimene zikusonyeza kuti anthu amaona zinthu mopereŵera pa nkhani ya chilungamo chenicheni?
16 Ponena za Yehova, tinganenedi kuti: “Njira zake zonse ndi chiweruzo [chilungamo].” (Deuteronomo 32:4) Palibe munthu aliyense amene angadzinenerere kuti mmenemu ndimo mmene iyeyo alili, chifukwa kaŵirikaŵiri kaonedwe kathu ka zinthu kopereŵera kamatilepheretsa kuzindikira chimene chili choyenera. Mwachitsanzo, talingalirani za Abrahamu. Anachonderera Yehova kuti asawononge Sodomu, ngakhale kuti kuipa kunali ponseponse m’mudziwo. Anafunsa Yehova kuti: “Kodi mudzawononga olungama pamodzi ndi oipa?” (Genesis 18:23-33) Inde, yankho lake linali lakuti ayi. Yehova ‘anavumbitsa miyala ya sulfure ndi moto’ pa Sodomu panthaŵi yoti Loti wolungamayo ndi ana ake akazi afika bwinobwino ku mudzi wotchedwa Zoari. (Genesis 19:22-24) Mosiyana ndi Abrahamu, Yona “anapsa mtima” pamene Mulungu anachitira chifundo anthu a ku Nineve. Popeza kuti Yona anali atalengeza kale kuti iwo awonongedwa, akanasangalala kuwaona akufafanizidwa, mosasamala kanthu kuti analapa ndi mtima wonse.—Yona 3:10–4:1.
17 Yehova anatsimikizira Abrahamu kuti Iye akamapereka chiweruzo sikuti amangowononga anthu oipa, koma amapulumutsanso olungama. Pa chochitika chinacho, Yona anafunika kuphunzira kuti Yehova ndi wachifundo. Ngati oipa asintha njira zawo, iye ndi wokonzeka ‘kukhululukira.’ (Salmo 86:5) Mosiyana ndi anthu ena amene amaopa kuwalanda malo, Yehova sapereka chiweruzo chokhwima kungoti adziŵike kuti ali ndi mphamvu. Ndiponso saleka kuchitira anthu chifundo poopa kuti ena amuona ngati wofooka. Iye amasonyeza chifundo nthaŵi zonse pakakhala chifukwa chosonyezera chifundocho.—Yesaya 55:7; Ezekieli 18:23.
18. Sonyezani kuchokera mu Baibulo kuti Yehova sangochita zinthu motengeka ndi malingaliro chabe.
18 Komabe, anthu sangamate Yehova phula m’maso mwa kungosonyeza malingaliro awo. Pamene anthu ake analoŵerera mu kulambira mafano, Yehova analengeza mwamphamvu kuti: ‘Ndidzakuweruza monga mwa njira zako, ndipo ndidzakubwezera zonyansa zako zonse. Ndipo diso langa silidzakulekerera, sindidzachita chifundo, koma ndidzakubwezera njira zako.’ (Ezekieli 7:3, 4) Motero pamene anthu aumirira pa zochita zawo, Yehova amawaweruza moyenerera. Koma amaweruza mogwirizana ndi umboni womveka. Choncho, pamene anamva “kulira” kwakukulu kokhudza Sodomu ndi Gomora, Yehova anati: “Ndidzatsikatu ndikaone ngati anachita monse monga kulira kwake kumene kunandifikira.” (Genesis 18:20, 21) Tikuthokozatu kwambiri kuti Yehova ndi wosiyana ndi anthu ambiri amene amangothamangira kuweruza asanamve mfundo zonse! Ndithudi, Yehova ali monga momwe Baibulo limamulongosolera kuti ndi “Mulungu wokhulupirika ndi wopanda chisalungamo.”—Deuteronomo 32:4.
Dalirani Chilungamo cha Yehova
19. Kodi tingachitenji ngati tili ndi mafunso othetsa nzeru okhudza mmene Yehova amasonyezera chilungamo chake?
19 Baibulo siliyankha funso lililonse lokhudza zimene Yehova anachita m’mbuyomo; sililongosolanso mwatsatanetsatane zinthu zonse zimene Yehova adzachita poweruza anthu ndi magulu a anthu m’tsogolomu. Pamene nkhani zina kapena maulosi ena a m’Baibulo atithetsa nzeru chifukwa sanalembedwe mwatsatanetsatane chomwecho, tingaonetse kukhulupirika kofanana ndi kumene anasonyeza mneneri Mika, yemwe analemba kuti: “Ndidzadikira Mulungu wa chipulumutso changa.”—Mika 7:7.
20, 21. N’chifukwa chiyani tingakhale ndi chidaliro chakuti Yehova nthaŵi zonse adzachita cholungama?
20 Tingakhale n’chidaliro chakuti mu chochitika chilichonse Yehova adzachita cholungama. Ngakhale pamene zikuoneka kuti anthu akunyalanyaza zinthu zopanda chilungamo, Yehova akulonjeza kuti: “Kubwezera kuli kwanga, Ine ndidzabwezera.” (Aroma 12:19) Ngati tikhala ndi mtima wodikira, nafenso tidzakhala ndi chikhulupiriro cholimba ngati chimene anali nacho mtumwi Paulo, yemwe anati: “Kodi chilipo chosalungama ndi Mulungu? Musatero ayi.”—Aroma 9:14.
21 Pakali pano, tikukhala mu “nthaŵi zoŵaŵitsa” zomwe ndi zovuta. (2 Timoteo 3:1) Kupanda chilungamo ndi “nsautso” zachititsa nkhanza zosaneneka. (Mlaliki 4:1) Komabe, Yehova sanasinthe. Iye amadanabe ndi kupanda chilungamo, ndipo amasamalira kwambiri anthu amene amavutika nako. Ngati tikhalabe okhulupirika kwa Yehova ndi ku ulamuliro wake, adzatipatsa mphamvu zoti tithe kupirira mpaka pa nthaŵi yoikika pamene adzachotsa kupanda chilungamo konse mu ulamuliro wa Ufumu wake.—1 Petro 5:6, 7.
^ ndime 13 Ponena za Yobu, Yehova anati: “Palibe wina wonga iye m’dzikomo.” (Yobu 1:8) Ndiye kuti Yobu ayenera kuti anali ndi moyo Yosefe atafa kale komanso Mose asanasankhidwe kukhala mtsogoleri wa Israyeli. Choncho, panthaŵi imeneyo kunali kolondola kunena kuti panalibe yemwe anali wokhulupirika monga Yobu.
Onaninso
Zilango za Mulungu Kodi Zimasonyeza Kuti Ndi Wankhanza?
Kuti tiyankhe funso limeneli, tiganizire kaye zitsanzo ziwiri zotchulidwa m’Baibulo zomwe ndi Chigumula cha Nawa komanso kuwonongedwa kwa anthu a ku Kanani.
Muzikhulupirira Mulungu
Werengani kuti mudziwe mmene mungapindulire chifukwa chodziwa Mulungu ngati mnzanu wapamtima.


text:
GALAMUKANI! SEPTEMBER 2013
Kodi Halowini Ndi Chiyani?
Anthu ambiri amachita mwambo wa Halowini ngakhale kuti sadziwa mmene unayambira. Werengani nkhani kuti mudziwe kuopsa kochita nawo zikondwerero zomwe simukudziwa mmene zinayambira.
Zochitika Padzikoli
Muli nkhani monga izi: Madzi oundana a ku Arctic akusungunuka, anthu akupha njovu ku Congo kuti apeze minyanga yake, zinthu zambiri zikufa m’madzi pamalo otchedwa Great Barrier Reef komanso mabakiteliya omwe apezeka mu mkaka wa m’mawere.
Kugonana Musanakwatirane
Werenga nkhaniyi kuti mudziwe zimene Baibulo limanena zokhudza anthu amene amagonana kapena amene amachita zinthu zina zokhudza kugonana asanakwatirane.
Kodi Halowini N’chiyani?
Werengani nkhaniyi kuti mudziwe mmene mwambo wa Halowini komanso miyambo ina inayambira.
Kodi Mungatani Kuti Muzikhululukirana?
N’chifukwa chiyani kukhululukirana sikophweka? Werengani nkhani kuti muone mmene Baibulo lingakuthandizireni.
Katswiri wa Impso Akufotokoza za Chikhulupiriro Chake
N’chiyani chinachititsa dokotala wina, yemwenso sankakhulupirira kuti kuli Mulungu, kuyamba kuganizira za Mulungu komanso cholinga cha moyo? N’chiyani chinamuthandiza kusintha maganizo?
Zheng He
Kodi Zheng He anali ndani? Werengani nkhaniyi kuti mudziwe za maulendo ake komanso mmene maulendowa anathandizira anthu a m’mayiko ena kudziwa zambiri za dziko la China.
Nthenga za Mbalame Zochititsa Chidwi Kwambiri
Kodi akatswiri ofufuza nyama za m’madzi apeza zotani zokhudza nthenga za mbalame zimenezi?
Zina zimene zili pawebusaiti
Kodi Ndizitani Ngati Ena Akundichitira Zachipongwe?
Werengani nkhaniyi kuti mudziwe tanthauzo la kuchitiridwa zachipongwe komanso zimene mungachite ngati mutachitiridwa zachipongwezo.
Kodi Ndiyenera Kudziwa Zotani Zokhudza Mameseji a Pafoni?
Mameseji a pafoni akhoza kuononga ubwenzi wanu ndi anzanu komanso mbiri yanu. Werengani kuti mudziwe mmene zimenezi zingachitikire
Kodi Ndingatani Ngati Ndikudwala Matenda Aakulu?
—Gawo 1
Achinyamata 4 akufotokoza zimene zikuwathandiza kupirira matenda awo kuti asamangokhalira kudandaula.
Kodi Mungatani Kuti Anzanu Asiye Kukuvutitsani?
Onerani vidiyoyi kuti mudziwe chifukwa chake anthu amavutitsa anzawo komanso zimene mungachite kuti asiye kukuvutitsani.
Yosefe Ali ku Iguputo
Kodi mungasangalatse bwanji Mulungu ngakhale pamene anthu ena sakuona? Werengani nkhani ya m’Baibuloyi kuti muone chitsanzo cha Yosefe.


text:
Kodi Nkhani za M’Baibulo Ndi Maganizo a Mulungu?
Yankho la m’Baibulo
Anthu ambiri amene analemba Baibulo amanena kuti Mulungu ndi amene anawauza zimene analembazo. Taonani zitsanzo izi:
Mfumu Davide inati: “
Mzimu wa Yehova unandilankhulitsa, ndipo mawu ake anali palilime langa.”—2 Samueli 23:1, 2.
Mneneri Yesaya anati: “
[Izi ndi zimene] Yehova wa makamu, Ambuye Wamkulu Koposa, wanena.”—Yesaya 22:15.
Mtumwi Yohane anati: “
Chivumbulutso choperekedwa ndi Yesu Khristu, chimene Mulungu anamupatsa.”—Chivumbulutso 1:1.
Onaninso
Baibulo Ndi Buku Lochokera Kwa Mulungu
Kodi Baibulo lingakuthandizeni bwanji kupirira mavuto anu? N’chifukwa chiyani muyenera kukhulupirira maulosi a m’Baibulo?


text:
Kodi Pali Munthu Amene Anaonapo Mulungu?
Yankho la m’Baibulo
Palibe munthu amene anaonapo Mulungu. (Ekisodo 33:20; Yohane 1:18; 1 Yohane 4:12) Baibulo limanena kuti “Mulungu ndiye Mzimu,” ndipo munthu sangathe kuona thupi lauzimu limeneli.
Angelo amaona Mulungu bwinobwino chifukwa chakuti nawonso ali ndi matupi auzimu. (Mateyu 18:10) Komanso anthu ena akamwalira, amaukitsidwa ndi matupi auzimu n’kupita kumwamba. Choncho zimakhala zotheka kuti aone Mulungu.
Kodi mungatani kuti “muone” Mulungu masiku ano?
M’Baibulo, nthawi zambiri mawu akuti “kuona” amatanthauza kumvetsa zinthu. (Yesaya 6:10; Yeremiya 5:21; Yohane 9:39-41) Choncho, munthu akhoza kuona Mulungu masiku ano ndi ‘maso a mtima wake.’ Izi zingatheke ngati munthuyo ali ndi chikhulupiriro chimene chingamuthandize kudziwa bwino Mulungu. (Aefeso 1:18) Baibulo limafotokoza kuti tiyenera kuchita zinthu zotsatirazi kuti tikhale ndi chikhulupiriro choterocho:
Tingaphunzire za makhalidwe a Mulungu monga chikondi, kuwolowa manja, nzeru ndiponso mphamvu zake, kudzera m’zinthu zimene iye analenga. (Aroma 1:20) Munthu wokhulupirika Yobu, ananena zoti waona Mulungu, atakumbutsidwa zinthu zimene Mulunguyo analenga.
—Yobu 42:5.
Tingamudziwe Mulungu tikamaphunzira Baibulo. Baibulo limatitsimikizira kuti: “Ukam’funafuna [Mulungu], adzalola kuti um’peze.”
—1 Mbiri 28:9; Salimo 119:2; Yohane 17:3.
Tingaphunzire za Mulungu kudzera mwa Yesu. Izi zili choncho chifukwa chakuti Yesu anasonyeza bwino makhalidwe a Atate wake, Yehova Mulungu. N’chifukwa chake Yesu ananena kuti: “Amene waona ine waonanso Atate.”
—Yohane 14:9.
Tizichita zinthu zosangalatsa Mulungu ndipo tiziona zimene akutichitira. Yesu anati: “Odala ndi anthu oyera mtima, chifukwa adzaona Mulungu.” Monga mmene tafotokozera, ena amene amachita zinthu zosangalatsa Mulungu, akamwalira amaukitsidwa n’kupita kumwamba ndipo ‘amakaona Mulungu.’
—Mateyu 5:8; Salimo 11:7.
Kodi Mose, Abulahamu ndi anthu ena anaonadi Mulungu?
Nkhani zina za m’Baibulo zimasonyeza ngati kuti anthu ena anaonadi Mulungu. Koma kumvetsa bwino nkhanizi kumasonyeza kuti anthuwo ankaona angelo kapena masomphenya okhudza Mulungu.
Angelo.
Kale Mulungu ankatumiza angelo kwa anthu kuti akalankhule m’malo mwa iye. (Salimo 103:20) Mwachitsanzo, Mulungu analankhula ndi Mose pachitsamba choyaka moto. Baibulo limafotokoza kuti “Mose anaphimba nkhope yake, chifukwa anaopa kuyang’ana Mulungu woona.” (Ekisodo 3:4, 6) Koma sikuti Mose anaonadi Mulungu, chifukwa nkhaniyi imasonyeza kuti iye anaona “mngelo wa Yehova.”
Ndipotu Baibulo likamanena kuti Mulungu “anali kulankhula ndi Mose pamasom’pamaso,” limatanthauza kuti ankalankhula naye mwachikondi monga bwenzi lake. (Ekisodo 4:10, 11; 33:11) Baibulo limasonyeza kuti Mulungu anapereka uthenga wake kwa Mose “kudzera mwa angelo,” choncho Moseyo sanaone nkhope ya Mulungu. (Agalatiya 3:19; Machitidwe 7:53) Komabe Mose anali ndi chikhulupiriro champhamvu moti Baibulo limasonyeza zoti ankachita zinthu “ngati kuti akuona Wosaonekayo.”
Mofanana ndi mmene ankalankhulira Mose, Mulungu ankalankhulanso ndi Abulahamu kudzera mwa angelo. Munthu amene akuwerenga Baibulo ngati nyuzipepala, angaganize kuti Abulahamu ankalankhuladi ndi Mulungu. (Genesis 18:1, 33) Komabe nkhani ya Abulahamu imasonyeza kuti “amuna atatu” amene anabwera kunyumba kwake anali angelo amene anatumidwa ndi Mulungu, ndipo Abulahamuyo ankadziwa zimenezi. Choncho ankalankhula nawo ngati kuti akulankhula ndi Yehova mwachindunji.
Masomphenya.
Mulungu ankaonekera kwa anthu kudzera m’masomphenya, kapena kuti zinthu zimene anthuwo ankaona m’maganizo mwawo. Mwachitsanzo, Baibulo likamanena kuti Mose ndi Aisiraeli “anaona Mulungu wa Isiraeli,” limatanthauza kuti “iwo anaona masomphenya a Mulungu woona.” (Ekisodo 24:9-11) Mofanana ndi zimenezi nthawi zina Baibulo limanena kuti aneneri ‘ankaona Yehova.’ (Yesaya 6:1; Danieli 7:9; Amosi 9:1) Nkhani zonsezi zikusonyezeratu kuti anthuwo sankaona Mulungu weniweni koma ankangoona masomphenya.
Onaninso
Kodi Zoona Zenizeni za Mulungu N’zotani?
Kodi inuyo mumaona kuti Mulungu amakuganizirani? Werengani nkhaniyi kuti mudziwe makhalidwe a Mulungu komanso zimene mungachite kuti mumuyandikire.
Chilengedwe Chimatithandiza Kukhulupirira Kwambiri Mulungu
Nkhaniyi itithandiza kuti tizikhulupirira kwambiri Mlengi komanso kuti tithandize ena kumudziwa bwino.
Masomphenya Osonyeza Amene Ali Kumwamba
Kodi Malemba amanena zotani zokhudza Yehova Mulungu, Yesu Khristu ndiponso angelo okhulupirika?


text:
Mafunso Ochokera kwa Owerenga
Kodi Gogi wa kudziko la Magogi wotchulidwa m’buku la Ezekieli ndi ndani?
Kwa zaka zambiri, mabuku athu akhala akufotokoza kuti Gogi wa kudziko la Magogi ndi dzina limene Satana anapatsidwa kuchokera pamene anathamangitsidwa kumwamba. Zinali choncho chifukwa choti buku la Chivumbulutso limanena kuti Satana Mdyerekezi ndi amene adzatsogolere poukira anthu a Mulungu. (Chiv. 12:1-17) Choncho zinkaonekadi kuti dzina lakuti Gogi ndi la Satanayo.
Koma mafotokozedwe amenewa akubweretsa mafunso angapo. Mwachitsanzo, pofotokoza za nthawi imene Gogi adzawonongedwe, Yehova analosera kuti adzapereka Gogiyo ‘kwa mbalame zodya nyama, mbalame zamitundumitundu ndi zilombo zakutchire kuti akhale chakudya chawo.’ (Ezek. 39:4) Kenako Yehova ananena kuti: “Pa tsiku limenelo Gogi ndidzam’patsa malo kuti akhale manda ake mu Isiraeli. . . . Kumeneko iwo adzaika m’manda Gogi pamodzi ndi khamu lake lonse.” (Ezek. 39:11) Ndiye zingatheke bwanji kuti “mbalame zamitundumitundu ndi zilombo zakutchire” zidye Satana yemwe ndi mzimu? Nanga zingatheke bwanji kuti aikidwe m’manda padzikoli? Baibulo limanena kuti Satana adzatsekeredwa m’phompho kwa zaka 1,000 osati adzadyedwa kapena kuikidwa m’manda.—Chiv. 20:1, 2.
Ndiyeno Baibulo limanena kuti zikadzatha zaka 1,000, Satanayo adzamasulidwa ndipo “adzatuluka kukasocheretsa mitundu ya anthu kumakona onse anayi a dziko lapansi. Mitunduyo ndiyo Gogi ndi Magogi, ndipo adzaisonkhanitsa pamodzi kunkhondo.” (Chiv. 20:8) Ndiyeno ngati Gogi ndi Satana, kodi angadzisocheretse yekha? Izi zikutichititsa kuzindikira kuti “Gogi” wotchulidwa m’buku la Ezekieli komanso la Chivumbulutso si Satana ayi.
Ndiyeno kodi Gogi ndi ndani? Kuti tiyankhe funsoli tiyenera kuona bwinobwino zimene Malemba amanena pa nkhani ya amene adzaukire anthu a Mulungu. Paja Baibulo limanena kuti anthu a Mulungu adzaukiridwa ndi “Gogi wa kudziko la Magogi,” “mfumu ya kumpoto” ndiponso “mafumu a dziko lapansi.” (Ezek. 38:2, 10-13; Dan. 11:40, 44, 45; Chiv. 17:14; 19:19) Kodi zimenezi zidzachitika pa nthawi zitatu zosiyana? N’kutheka kuti ayi. Zikuoneka kuti Baibulo limangogwiritsa ntchito mayina osiyanasiyana pofotokoza nkhani imodzi. Tikutero chifukwa chakuti Malemba amasonyeza kuti mitundu yonse ya anthu idzasonkhanitsidwa kuti iukire komaliza anthu a Mulungu ndipo izi n’zimene zidzayambitse nkhondo ya Aramagedo.—Chiv. 16:14, 16.
Choncho malinga ndi zimene Malemba amanena pa nkhani ya kuukiridwa komaliza kwa anthu a Mulungu, titha kuona kuti dzina loti Gogi wa kudziko la Magogi si la Satana koma ndi la mgwirizano wa mitundu ya anthu. Ndiyeno kodi “mfumu ya kumpoto” ndi imene idzatsogolere poukirapo? Apo ndiye sitinganeneretu. Koma mwina zikhoza kukhaladi choncho chifukwa ponena za Gogi, Yehova anati: “Udzabwera kuchokera kumalo ako, kumadera akutali a kumpoto. Udzabwera ndi mitundu yambiri ya anthu. Anthuwo adzakhala khamu lalikulu, adzakhala chigulu chachikulu chankhondo. Onsewo adzabwera atakwera pamahatchi.”—Ezek. 38:6, 15.
Nayenso Danieli amene anali mneneri pa nthawi imodzi ndi Ezekieli ananenanso za mfumu ya kumpoto. Anati: “Koma kotulukira dzuwa ndi kumpoto kudzachokera mauthenga amene adzaisokoneza. Pamenepo iyo idzapita ndi ukali waukulu kuti ikafafanize ndi kuwononga ambiri. Ndipo idzamanga mahema okhala ngati nyumba yachifumu pakati pa nyanja yaikulu ndi phiri lopatulika la Dziko Lokongola. Ndiyeno iyo idzafika kumapeto a moyo wake ndipo sipadzapezeka woithandiza.” (Dan. 11:44, 45) Izi zikufanana ndi zimene Ezekieli ananena kuti Gogi adzachita.—Ezek. 38:8-12, 16.
Kodi chidzachitike n’chiyani anthu a Mulungu akadzaukiridwa komaliza? Danieli anati: “Pa nthawi imeneyo Mikayeli [Yesu Khristu], kalonga wamkulu amene waimirira [kuyambira mu 1914] kuti athandize anthu a mtundu wako, adzaimirira [pa Aramagedo]. Ndiyeno padzafika nthawi ya masautso imene sinakhalepo kuyambira pamene mtundu woyambirira wa anthu unakhalapo kufikira nthawi imeneyo. Pa nthawi imeneyo, aliyense mwa anthu a mtundu wako amene dzina lake lidzakhala litalembedwa m’buku adzapulumuka.” (Dan. 12:1) Zimene Yesu adzachitezi zafotokozedwanso pa Chivumbulutso 19:11-21.
Nanga kodi “Gogi ndi Magogi” otchulidwa pa Chivumbulutso 20:8 ndi ndani? Zaka 1,000 zikadzatha, anthu amene adzasiye kutumikira Yehova adzakhalanso ndi mtima wachiwembu ngati wa “Gogi wa kudziko la Magogi.” Ndiye paja tanena kale kuti Gogi wa kudziko la Magogi ndi mitundu ya anthu imene idzaukire anthu a Mulungu chakumapeto kwa chisautso chachikulu. Ndiyeno zimene zidzachitikire “Gogi wa kudziko la Magogi” zidzafanana ndi zimene zidzachitikire “Gogi ndi Magogi.” Onse adzawonongedwa ndipo sadzakhalakonso. (Chiv. 19:20, 21; 20:9) Malinga ndi zimene tanenazi, “Gogi ndi Magogi” akuimira anthu onse amene adzasiye kutumikira Mulungu pambuyo pa zaka 1,000.
Akhristufe timachita chidwi ndi Malemba ndipo tiyeni tizingodikira chifukwa posachedwapa “mfumu ya kumpoto” idzadziwika. Koma kaya amene adzatsogolere poukira komaliza anthu a Mulungu ndi ndani, pali zinthu ziwiri zimene sitikukayikira. (1) Gogi wa kudziko la Magogi ndi khamu lake adzawonongedwa ndiponso (2) Mfumu yathu Yesu Khristu idzapulumutsa anthu a Mulungu kuti alowe m’dziko latsopano la mtendere komanso lotetezeka.—Chiv. 7:14-17.


text:
NKHANI
United States
A Mboni za Yehova Agulitsa Nyumba Zimene Zinali Likulu Lawo ku Brooklyn
Pa 3 August, 2016, a Mboni za Yehova anagulitsa nyumba zawo zomwe zinali likulu lawo padziko lonse. Nyumbazi zili ku 25/30 Columbia Heights ku Brooklyn, mumzinda wa New York
A Mboni za Yehova Akugulitsa Nyumba Imene Inali Chuma Chawo Chapadera ku Brooklyn Yotchedwa The Towers
Pa 24 May, 2016 a Mboni za Yehova anaika nyumba yawo yotchedwa The Towers yomwe ili mu mzinda wa Brooklyn pa mndandanda wa nyumba zimene akugulitsa.
A Mboni za Yehova Agulitsa Nyumba Imene Akhala Akugwiritsa Ntchito kwa Zaka Zambiri M’dera Lotchuka la Brooklyn Heights
A Mboni agulitsa imodzi mwa nyumba zimene anagula atasamukira ku Brooklyn mu 1909.


text:
Pakuti FS2004 yogwirizana zosinthika Dinani apa Apa pali latsopano 3d chitsanzo cha Concorde monga: a latsopano mphuno mawonekedwe, mfundo visor, mphamvu ndege, wangwiro mawonekedwe weniweni phukusi zachilendo Pre-kupanga texture- bwino mawonekedwe kwa VC mulitali, zotsatira chapadera vortices wings' ndi chifunga, zotsatira afterburner , ankafika lights' makanema ojambula zogwirizana ankafika magiya ntchito, nkhani visor chifukwa chachikulu 2D cockpit view, mach liwiro zotsatira (Mr. Rob Barengredt's).
Onse olamulidwa ndi gauges XML cholinga ndi tallented kwambiri Mr. HANS ZUIDERVAART amene anapanga zambiri kusintha kwa mphamvu ndege, (zikomo kwambiri chifukwa chotithandiza !!!!), yachibadwa gauges clickable pa VC (zonse mu FS9, ena FSX ), phokoso, VC, maganizo zonyamula anthu a repositioned ndi amphumphu magetsi, mbali zonse amalankhula, (woyendetsa ndi womuthandizira wake makanema ojambula kwa chiwongolero, chikepe ndipo tidakocheza zida ntchito), kanyumba chitseko chachikulu ndi katundu zitseko, etc.
VERSION silikunena m'malo MABAIBULO YAM'MBUYO, WICH ayenera kuchotsedwa OYAMBA. NO atakhazikitsa ZINANSO
AKULAMULIRA :
- Full mbali mosangalatsa, ntchito malamulo tipical.
- Kuwawonjezera ankafika magetsi: Iwo adzakhala basi kuwonjezera: adakali pansi, kuyatsa nyali; pamene zouluka, kuwonjezera ankafika magiya ndi kuyatsa nyali.
- Open / pafupi kanyumba khomo, tilimbikire TAILHOOK anu lamulo.
- Zonyamula khomo: atolankhani "" kuloza + E ".
- Zitseko Other: atolankhani "" kuloza + E + 2 ".
- Kuwawonjezera mphuno ndi visor kwa kuvula, "F7" kawiri.